title: Neuvoston päätös 2014/220/YUTP, annettu 15 päivänä huhtikuuta 2014, Malin asevoimien kouluttamiseen osallistumista koskevasta Euroopan unionin sotilasoperaatiosta (EUTM Mali) annetun päätöksen 2013/34/YUTP muuttamisesta

text:
               16.4.2014

               FI

               Euroopan unionin virallinen lehti

               L 113/27

         NEUVOSTON PÄÄTÖS 2014/220/YUTP,
   annettu 15 päivänä huhtikuuta 2014,
   Malin asevoimien kouluttamiseen osallistumista koskevasta Euroopan unionin sotilasoperaatiosta (EUTM Mali) annetun päätöksen 2013/34/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 17 päivänä tammikuuta 2013 päätöksen 2013/34/YUTP (1) Malin asevoimien kouluttamiseen osallistumista koskevasta Euroopan unionin sotilasoperaatiosta (EUTM Mali).

               (2)

               Neuvosto hyväksyi 18 päivänä helmikuuta 2013 päätöksen 2013/87/YUTP (2) EUTM Mali -operaation aloittamisesta.

               (3)

               Poliittisten ja turvallisuusasioiden komitea on 17 päivänä joulukuuta 2013 suosittanut, että EUTM Mali -operaatiota jatkettaisiin kahdella vuodella 18 päivään toukokuuta 2016 saakka.

               (4)

               Olisi myös vahvistettava EUTM Mali -operaatioon liittyviin menoihin tarkoitettu rahoitusohje 19 päivän toukokuuta 2014 ja 18 päivän toukokuuta 2016 väliselle ajalle.

               (5)

               Päätös 2013/34/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/34/YUTP seuraavasti:

               1)

               Korvataan 10 artiklan 2 kohta seuraavasti:
               ”2.   Rahoitusohje EUTM Malin yhteisiä kustannuksia varten 19 päivän toukokuuta 2014 ja 18 päivän toukokuuta 2016 väliselle ajalle on 27 700 000 euroa. Päätöksen 2011/871/YUTP 25 artiklan 1 kohdassa tarkoitettu rahoitusohjeen prosenttiosuus on 0 prosenttia.”

               2)

               Korvataan 12 artiklan 2 kohta seuraavasti:
               ”2.   EUTM Malin toimeksianto päättyy 18 päivänä toukokuuta 2016.”

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 15 päivänä huhtikuuta 2014.

            Neuvoston puolesta

            Puheenjohtaja

         C. ASHTON

      (1)  Neuvoston päätös 2013/34/YUTP, annettu 17 päivänä tammikuuta 2013, Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali (EUVL L 14, 18.1.2013, s. 19).

      (2)  Neuvoston päätös 2013/87/YUTP, annettu 18 päivänä helmikuuta 2013, Malin asevoimien kouluttamiseen osallistumista koskevan Euroopan unionin sotilasoperaation (EUTM Mali) aloittamisesta (EUVL L 46, 19.2.2013, s. 27).


Avis juridique important

|

31993D0662

93/662/EY: Neuvoston päätös, tehty 6 päivänä joulukuuta 1993, neuvoston työjärjestyksen hyväksymisestä

Virallinen lehti nro L 304 , 10/12/1993 s. 0001 - 0008 Suomenk. erityispainos Alue 1 Nide 3 s. 0035  Ruotsink. erityispainos Alue 1 Nide 3 s. 0035

NEUVOSTON PÄÄTÖS,tehty 6 päivänä joulukuuta 1993,neuvoston työjärjestyksen hyväksymisestä (93/662/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 151 artiklan 3 kohdan,ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 3 kohdan,ottaa huomioon Euroopan atomienergiayhteisön perustamissopimuksen ja erityisesti sen 121 artiklan 3 kohdan,ON PÄÄTTÄNYT SEURAAVAA:Ainoa artiklaKorvataan 24 päivänä heinäkuuta 1979 annettu neuvoston työjärjestys, sellaisena kuin se on muutettuna 20 päivänä heinäkuuta 1987, seuraavilla määräyksillä, jotka tulevat voimaan 7 päivänä joulukuuta 1993:«NEUVOSTON TYÖJÄRJESTYS1 artikla1. Neuvosto kokoontuu puheenjohtajan omasta aloitteesta taikka neuvoston jäsenen tai komission pyynnöstä esittämästä kutsusta.2. Puheenjohtaja ilmoittaa toimikautensa aikana pidettäviksi aikomiensa neuvoston istuntojen päivämäärät seitsemän kuukautta ennen kyseisen toimikauden alkua.3. Jäsenvaltioiden hallitusten edustajien Euroopan yhteisöjen perustamissopimusten asiaa koskevien artiklojen perusteella 12 päivänä joulukuuta 1992 tekemän yksimielisen päätöksen mukaan neuvoston toimipaikka on Brysselissä. Huhti-, kesä- ja lokakuussa neuvosto pitää istuntonsa Luxemburgissa.Poikkeustapauksissa ja asianmukaisesti perustelluista syistä neuvosto voi yksimielisesti päättää kokouksen pitämisestä muualla.2 artikla1. Puheenjohtaja laatii jokaista istuntoa varten ehdotuksen esityslistaksi. Se lähetetään neuvoston muille jäsenille ja komissiolle vähintään 14 päivää ennen istunnon alkua.2. Esityslistaehdotukseen otetaan asiat, joiden esityslistalle ottamista koskeva neuvoston jäsenen tai komission pyyntö sekä tarvittaessa pyyntöön liittyvät asiakirjat ovat saapuneet pääsihteeristöön vähintään 16 päivää ennen kyseisen istunnon alkua.Esityslistaehdotus käsittää myös asiat, joista puheenjohtaja, neuvoston jäsen tai komissio voivat pyytää äänestystä.3. Esityslistaehdotukseen voidaan ottaa ainoastaan ne asiat, joihin liittyvät asiakirjat on lähetetty neuvoston jäsenille ja komissiolle viimeistään kyseisen esityslistan lähettämispäivänä.4. Pääsihteeristö antaa neuvoston jäsenille ja komissiolle tiedoksi ne pyynnöt esityslistalle ottamisesta sekä näihin liittyvät äänestystä koskevat asiakirjat ja tiedot, joiden osalta edellä esitettyjä määräaikoja ei ole noudatettu.5. Neuvosto vahvistaa esityslistan jokaisen istunnon alussa. Muu kuin esityslistaehdotuksessa oleva asia voidaan neuvoston yksimielisellä päätöksellä ottaa esityslistalle. Tällä tavoin esityslistalle otetuista asioista voidaan äänestää.6. Esityslistaehdotuksessa on A ja B osa. A osaan merkitään ne asiat, jotka neuvosto voi hyväksyä keskustelematta; tämä ei kuitenkaan estä neuvoston jäseniä ja komissiota esittämästä mielipidettään näiden kohtien hyväksymisen yhteydessä eikä mahdollisuutta saada lausumat merkityksi pöytäkirjaan.7. Jos kuitenkin jotain A osassa olevaa asiaa koskeva kannanotto saattaa aiheuttaa uuden keskustelun tai jos neuvoston jäsen tai komissio sitä pyytää, kyseinen asia poistetaan esityslistalta, jollei neuvosto päätä toisin.3 artiklaJollei äänioikeuden siirtämistä koskevista 7 artiklan määräyksistä muuta johdu, neuvoston jäsentä, joka on estynyt osallistumasta istuntoon, voi edustaa sijainen.4 artikla1. Neuvoston istunnot eivät ole julkisia lukuun ottamatta 6 artiklassa tarkoitettuja tapauksia.2. Komissio kutsutaan osallistumaan neuvoston istuntoihin. Neuvosto voi kuitenkin päättää käsitellä asioita ilman komission läsnäoloa.3. Neuvoston ja komission jäsenillä voi olla apunaan avustavia virkamiehiä. Neuvosto voi päättää näiden virkamiesten lukumäärästä.Kyseisten virkamiesten nimet ja asemat on ilmoitettava etukäteen pääsihteerille.4. Neuvoston istuntoihin pääsy edellyttää kulkuluvan esittämistä.5 artikla1. Jollei neuvosto päätä toisin, neuvoston käsittelyjä koskee vaitiolovelvollisuus, edellä sanotun kuitenkaan rajoittamatta 7 artiklan 5 kohdan ja muiden asiaan sovellettavien säännösten soveltamista.Jos neuvoston äänestysten tulokset julkistetaan, asianomaisten neuvoston jäsenten pyynnöstä on julkistettava myös äänestyksen aikana annetut äänestysselitykset 7 artiklan 5 kohdan mukaisesti ottaen huomioon tämä työjärjestys, oikeusturva ja neuvoston edut.2. Neuvosto voi antaa luvan esittää oikeudessa jäljennöksen tai otteen neuvoston pöytäkirjoista.6 artikla1. Neuvosto käy periaatekeskustelun puheenjohtajan esittämästä kuuden kuukauden työohjelmasta ja tarvittaessa komission vuosityöohjelmasta. Nämä keskustelut lähetetään julkisesti audiovisuaalisin menetelmin.2. Neuvosto voi yksimielisesti ja tapauskohtaisesti päättää, että sen tietyt muut keskustelut esitetään julkisesti audiovisuaalisin menetelmin, erityisesti silloin, kun ne koskevat tärkeitä unionin etuja tai uutta tärkeää säädösehdotusta. Tätä varten puheenjohtajan, neuvoston jäsenten tai komission tehtävänä on ehdottaa erityisiä asioita tai aiheita tällaisia keskusteluja varten.7 artikla1. Neuvosto äänestää puheenjohtajansa aloitteesta.Puheenjohtaja on lisäksi velvollinen toimittamaan äänestyksen neuvoston jäsenen tai komission aloitteesta, jos neuvoston jäsenten enemmistö kannattaa sitä.2. Neuvoston jäsenet äänestävät Euroopan hiili- ja teräsyhteisön (EHTY) perustamissopimuksen 27 artiklassa, Euroopan yhteisön perustamissopimuksen 146 artiklassa ja Euroopan atomienergiayhteisön perustamissopimuksen 116 artiklassa määrätyssä jäsenvaltioiden järjestyksessä sen jäsenen ollessa ensimmäinen, joka tämän järjestyksen mukaan on puheenjohtajan tehtävää hoitavasta jäsenestä seuraava.3. Äänioikeus voidaan siirtää ainoastaan toiselle neuvoston jäsenelle.4. Neuvoston äänestys edellyttää kahdeksan jäsenen läsnäoloa.5. Äänestystulokset julkistetaan- kun neuvosto käyttää säädösvaltaa tämän työjärjestyksen liitteessä olevan määritelmän mukaisesti, jollei neuvosto päätä toisin. Tätä määräystä sovelletaan, kun neuvosto vahvistaa yhteisen kannan Euroopan yhteisön perustamissopimuksen 189 b tai 189 c artiklan mukaisesti,- kun neuvoston jäsenet tai heidän edustajansa antavat äänensä Euroopan yhteisön 189 b artiklalla perustetussa sovittelukomiteassa,- jäsenen pyynnöstä tehdyllä neuvoston yksimielisellä päätöksellä, kun neuvosto toimii Euroopan unionista tehdyn sopimuksen V ja VI osastossa tarkoitetuilla aloilla,- muulloin jäsenen pyynnöstä tehdyllä neuvoston päätöksellä.8 artikla1. Kiireellistä asiaa koskevat neuvoston ratkaisut voidaan tehdä kirjallisella äänestyksellä, jos neuvosto tai EHTY:n perustamissopimuksen 30 artiklassa, EY:n perustamissopimuksen 151 artiklassa ja Euratomin perustamissopimuksen 121 artiklassa tarkoitettu jäsenvaltioiden pysyvien edustajien komitea (Coreper) yksimielisesti päättää käyttää tätä menettelyä. Puheenjohtaja voi myös erityisissä tapauksissa ehdottaa tätä menettelyä; tällöin kirjallinen äänestys on mahdollinen, jos kaikki neuvoston jäsenet hyväksyvät tämän menettelyn.2. Lisäksi tämän menettelyn noudattaminen edellyttää komission hyväksyntää, jos kirjallinen äänestys koskee asiaa, jonka komissio on saattanut neuvoston käsiteltäväksi.3. Kirjallisessa menettelyssä hyväksytyistä asiakirjoista laaditaan kuukausittain luettelo.4. Puheenjohtajan aloitteesta neuvosto voi myös yhteisen ulko- ja turvallisuuspolitiikan täytäntöönpanemiseksi toimia yksinkertaistettua kirjallista menettelyä (COREU) käyttäen. Tällöin ehdotusta pidetään hyväksyttynä puheenjohtajan asian kiireellisyyden perusteella vahvistaman määräajan päätyttyä, jollei joku neuvoston jäsen esitä vastalausetta.5. Pääsihteeristö vahvistaa, että kirjallinen menettely on saatettu päätökseen.9 artikla1. Jokaisesta istunnosta laaditaan pöytäkirja, jonka allekirjoittavat sen tultua hyväksytyksi hyväksymisen aikana menettelyä johtanut puheenjohtaja ja pääsihteeri.Pöytäkirja sisältää yleensä jokaisen esityslistalla olevan asian osalta- maininnan neuvoston käsiteltäväksi saatetuista asiakirjoista,- tehdyt päätökset tai neuvoston tekemät päätelmät,- neuvoston antamat lausumat ja ne lausumat, joiden merkitsemistä pöytäkirjaan neuvoston jäsen tai komissio on pyytänyt.2. Pääsihteeristö laatii pöytäkirjaehdotuksen viidentoista päivän kuluessa ja toimittaa sen neuvoston hyväksyttäväksi.3. Neuvoston jäsen tai komissio voi ennen pöytäkirjan hyväksymistä pyytää, että esityslistan jokin kohta merkitään yksityiskohtaisemmin pöytäkirjaan.4. Jäljempänä 10 artiklassa tarkoitetut tekstit otetaan pöytäkirjan liitteeksi.10 artikla1. Jollei neuvosto yksimielisesti ja asian kiireellisyyden vuoksi päätä toisin, neuvosto tekee ratkaisut ja päätökset ainoastaan kieliä koskevissa voimassa olevissa järjestelyissä säädetyillä kielillä laadittujen asiakirjojen perusteella.2. Neuvoston jäsen voi vastustaa asian käsittelyä, jos mahdollisia muutoksia koskeva teksti ei ole laadittu hänen osoittamillaan 1 kohdassa tarkoitetuilla kielillä.11 artiklaEuroopan parlamentin ja neuvoston yhteisesti hyväksymien sekä neuvoston hyväksymien asiakirjojen tekstin allekirjoittaa asiakirjojen hyväksymisen aikana virassa ollut puheenjohtaja ja pääsihteeri. Pääsihteeri voi valtuuttaa pääsihteeristön pääjohtajat allekirjoittamaan puolestaan.12 artiklaEuroopan parlamentin ja neuvoston yhteisesti antamien asetusten sekä neuvoston asetusten alussa on otsikko "asetus", järjestysnumero, antamispäivämäärä ja asetuksen aihe.13 artiklaEuroopan parlamentin ja neuvoston yhteisesti antamissa sekä neuvoston asetuksissa on:a) joko ilmaisu: "Euroopan parlamentti ja Euroopan unionin neuvosto" tai "Euroopan unionin neuvosto",b) ilmoitus niistä säännöksistä, joiden perusteella asetus on annettu, ja näiden edellä sanat "ottavat huomioon" tai "ottaa huomioon",c) viittaus saatuihin ehdotuksiin, lausuntoihin sekä käytyihin neuvotteluihin,d) asetuksen perustelut, jotka aloitetaan sanoilla: "sekä katsovat, että" tai "sekä katsoo, että",e) ilmaisu "ovat antaneet tämän asetuksen" tai "on antanut tämän asetuksen", jonka jälkeen seuraavat asetuksen säännökset.14 artikla1. Asetukset jakautuvat artikloihin, jotka mahdollisesti ryhmitellään luvuiksi ja jaksoiksi.2. Asetuksen viimeisessä artiklassa vahvistetaan voimaantulopäivä, jos se on aikaisempi kuin julkaisemista seuraava 20. päivä tai sitä myöhempi päivä.3. Asetuksen viimeistä artiklaa seuraa:- ilmaisu: "Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa."- ilmaisu: "Tehty ....ssa/ssä ....päivänä ....kuuta 19...", jolloin päivämääränä on se päivä, jona neuvosto on antanut asetuksen,ja- jos on kyseessäa) Euroopan parlamentin ja neuvoston yhteisesti antama asetus, ilmaisu:>TAULUKON PAIKKA>,jota seuraavat Euroopan parlamentin puheenjohtajan nimi ja neuvoston sen puheenjohtajan nimi, joka toimi puheenjohtajana kun asetus annettiin;b) neuvoston asetus, ilmaisu:"Neuvoston puolestaPuheenjohtaja",jota seuraa sen puheenjohtajan nimi, joka toimi puheenjohtajana, kun asetus annettiin.15 artiklaEY:n perustamissopimuksen 191 artiklan 1 kohdassa tarkoitetut asiakirjat sekä kyseisen artiklan 2 kohdassa ja Euratomin perustamissopimuksen 163 artiklan ensimmäisessä kohdassa tarkoitetut neuvoston asiakirjat julkaistaan Euroopan yhteisöjen virallisessa lehdessä pääsihteerin toimesta. Samoin edellytyksin julkaistaan neuvoston EY:n perustamissopimuksen 189 b ja 189 c artiklassa tarkoitettuja menettelyjä noudattaen vahvistamat yhteiset kannat sekä niiden perustelut.16 artiklaEuroopan parlamentin ja neuvoston yhteisesti antamien direktiivien ja tekemien päätösten sekä neuvoston direktiivien ja päätösten otsikossa on sana "direktiivi" tai "päätös".Neuvoston antamien suositusten ja lausuntojen otsikossa on sana "suositus" tai "lausunto".Edellä 13 ja 14 artiklassa vahvistettuja, asetuksia koskevia määräyksiä sovelletaan direktiiveihin ja päätöksiin soveltuvin osin ja jollei perustamissopimuksen asiaa koskevista määräyksistä muuta johdu.17 artikla1. Euroopan unionista tehdyn sopimuksen J.2 artiklassa tarkoitettujen yhteisten kantojen ja mainitun sopimuksen J.3 artiklassa tarkoitetulla yhteistä toimintaa koskevien asiakirjojen alussa on vastaavasti otsikot:- "Yhteinen kanta, jonka neuvosto on määritellyt Euroopan unionista tehdyn sopimuksen J.2 artiklan perusteella",- "Yhteinen toiminta, jonka neuvosto on hyväksynyt Euroopan unionista tehdyn sopimuksen J.3 artiklan perusteella."2. Euroopan unionista tehdyn sopimuksen K.3 artiklan 2 kohdassa tarkoitettujen yhteisten kantojen, yhteistä toimintaa koskevien asiakirjojen ja yleissopimusten alussa on vastaavasti otsikot:- "Yhteinen kanta, jonka neuvosto on määritellyt Euroopan unionista tehdyn sopimuksen K.3 artiklan perusteella",- "Yhteinen toiminta, jonka neuvosto on hyväksynyt Euroopan unionista tehdyn sopimuksen K.3 artiklan perusteella",- "Euroopan unionista tehdyn sopimuksen K.3 artiklan perusteella tehty yleissopimus."18 artikla1. Pääsihteeri antaa muut kuin EY:n perustamissopimuksen 191 artiklan 2 kohdassa tarkoitetut neuvoston direktiivit sekä neuvoston päätökset ja suositukset tiedoksi niille, joille ne on osoitettu. Hän antaa tiedoksi myös Euroopan unionista tehdyn sopimuksen J.2, J.3 tai K.3 artiklan perusteella määritellyt yhteiset kannat tai mainittujen artiklojen perusteella hyväksytyn yhteisen toiminnan. Hän voi antaa pääsihteeristön pääjohtajille tehtäväksi antaa nimissään tällaisia tiedoksiantoja.2. Pääsihteeri tai hänen nimissään toimiva pääjohtaja toimittaa muiden kuin EY:n perustamissopimuksen 191 artiklan 2 kohdassa tarkoitettujen neuvoston direktiivien oikeaksi todistetut jäljennökset sekä neuvoston päätökset ja suositukset jäsenvaltioiden hallituksille ja komissiolle.3. Neuvosto päättää yksimielisesti ja tapauskohtaisesti Euroopan unionista tehdyn sopimuksen J.2, J.3 tai K.3 artiklan perusteella määriteltyjen yhteisten kantojen tai mainittujen artiklojen perusteella hyväksytyn yhteisen toiminnan sekä yhteisen toiminnan täytäntöönpanoa koskevien toimenpiteiden ja 4 kohdassa tarkoitettujen yleissopimusten soveltamista koskevien mahdollisten toimenpiteiden julkaisemisesta Euroopan yhteisöjen virallisessa lehdessä kyseisten asiakirjojen antamisen yhteydessä.4. Yleissopimukset, jotka neuvosto on tehnyt Euroopan unionista tehdyn sopimuksen K.3 artiklan 2 kohdan mukaisesti, julkaistaan Euroopan yhteisöjen virallisessa lehdessä.Näiden yleissopimusten voimaantulosta ilmoitetaan Euroopan yhteisöjen virallisessa lehdessä.5. Neuvosto päättää yksimielisesti, onko tarpeen, että pääsihteeri antaa julkaistavaksi Euroopan yhteisöjen virallisessa lehdessä- päätökset ja suositukset sekä muut kuin EY:n perustamissopimuksen 191 artiklan 1 ja 2 kohdassa tarkoitetut direktiivit,- jäsenvaltioiden välillä allekirjoitetut yleissopimukset.6. Jos yhteisöjen ja yhden tai useamman valtion tai kansainvälisen järjestön kesken tehdyllä sopimuksella perustetaan elin, jolla on päätöksentekovalta, neuvosto päättää tämän sopimuksen vahvistamisen yhteydessä, onko tämän elimen tekemien päätösten julkaiseminen Euroopan yhteisöjen virallisessa lehdessä tarpeen.19 artikla (1)1. Pysyvien edustajien komitean (Coreper) tehtävänä on valmistella neuvoston työtä ja suorittaa neuvoston sille antamat tehtävät. Jollei Coreper määrää toisin, se käsittelee ennakolta kaikki neuvoston istunnon esityslistalle otetut asiat. Coreper pyrkii omalla tasollaan saamaan aikaan sopimuksen, joka saatetaan neuvoston hyväksyttäväksi. Se huolehtii siitä, että neuvostolle esitetään asianmukaiset asiakirjat. Kiireellisessä tapauksessa neuvosto voi yksimielisesti päättää käsitellä asian ilman tätä ennakkokäsittelyä.2. Coreper voi perustaa tai sen suostumuksella voidaan perustaa komiteoita tai työryhmiä tiettyjen etukäteen määriteltyjen valmistelu- tai selvitystehtävien toteuttamiseksi.3. Coreperin puheenjohtajana toimii esityslistalle otettujen aiheiden mukaan neuvoston puheenjohtajana toimivan jäsenvaltion pysyvä edustaja tai hänen sijaisensa. Kyseisen jäsenvaltion valtuuskunnan jäsen toimii myös perustamissopimuksissa tarkoitettujen eri komiteoiden puheenjohtajana, jollei neuvosto päätä toisin. Sama koskee 2 kohdassa tarkoitettuja komiteoita ja työryhmiä, jollei Coreper määrää toisin.Niiden istuntojen valmistelua varten, joihin neuvosto kokoontuu siinä kokoonpanossa, jossa se kokoontuu ainoastaan kerran puolessa vuodessa, ja kun istunnot pidetään puolivuotiskauden ensimmäisen puoliskon aikana, voi edellisen puolivuotiskauden aikana pidettävien muiden komiteoiden kuin Coreperin sekä työryhmien kokousten puheenjohtajana toimia sen jäsenvaltion valtuuskunnan jäsen, jonka tehtävänä on toimia puheenjohtajana kyseisten istuntojen aika.20 artikla (1)Tämän työjärjestyksen muiden määräysten estämättä puheenjohtajan on järjestettävä eri komiteoiden ja työryhmien kokoukset siten, että niiden mietinnöt ovat käytettävissä ennen sitä Coreperin kokousta, jossa niitä käsitellään.21 artikla1. Neuvostoa avustaa pääsihteeristö, jota johtaa pääsihteeri. Neuvosto nimittää pääsihteerin yksimielisellä päätöksellä.2. Neuvosto päättää pääsihteeristön organisaatiosta.Pääsihteeri toteuttaa neuvoston vastuulla kaikki tarvittavat toimenpiteet varmistaakseen pääsihteeristön moitteettoman toiminnan.3. Pääsihteeri antaa neuvostolle ehdotuksen pääsihteeristön arvioiduista kuluista niin hyvissä ajoin, että varainhoitoa koskevissa säännöksissä säädettyjä määräaikoja voidaan noudattaa.4. Neuvoston käytettäväksi annettuja varoja hoitaa pääsihteeri EHTY:n perustamissopimuksen 78 h artiklassa, EY:n perustamissopimuksen 209 artiklassa ja Euratomin perustamissopimuksen 183 artiklassa tarkoitetun varainhoitoa koskevan asetuksen mukaisesti.22 artiklaNeuvosto vahvistaa yksityiskohtaiset säännöt, joiden mukaan yleisö saa tutustua niihin neuvoston asiakirjoihin, joiden ilmaisemisesta ei ole vakavia tai haitallisia seurauksia.23 artiklaNeuvosto antaa turvallisuutta koskevat säännöt.24 artiklaJos neuvoston pääsihteeri nimetään yhteisön ja yhden tai useamman valtion tai kansainvälisen järjestön välisen sopimuksen, tai jäsenvaltioiden välisen yleissopimuksen taikka Euroopan unionista tehdyn sopimuksen K.3 artiklan nojalla tehdyn yleissopimuksen talteenottajaksi, näiden sopimusten ratifioimis- tai hyväksymiskirjat talletetaan neuvoston toimipaikkaan.Näissä tapauksissa pääsihteeri suorittaa kaikki sopimuksen talteenottajan tehtävät ja huolehtii erityisesti siitä, että kyseisten sopimusten tai yleissopimusten voimaantulopäivä julkaistaan Euroopan yhteisöjen virallisessa lehdessä.25 artikla1. Jollei erityisistä menettelyistä muuta johdu, neuvostoa voi edustaa Euroopan parlamentissa ja sen komiteoissa sen puheenjohtaja tai muu jäsen. Puheenjohtajan toimeksiannosta neuvostoa voivat näissä komiteoissa edustaa myös pääsihteeri tai pääsihteeristön korkeat virkamiehet.2. Neuvosto voi myös esittää kantansa Euroopan parlamentille kirjallisesti.26 artiklaNeuvostolle tarkoitetut lähetykset osoitetaan puheenjohtajalle neuvoston toimipaikkaan.(1) Nämä määräykset eivät rajoita rahapoliittisen komitean asemaa sellaisena kuin siitä määrätään EY:n perustamissopimuksen 109 c artiklassa ja sitä koskevissa olemassa olevissa neuvoston päätöksissä.»Tehty Brysselissä 6 päivänä joulukuuta 1993.Neuvoston puolestaPuheenjohtajaW. CLAESLIITE Neuvosto käyttää 7 artiklan 5 kohdan ensimmäisessä luetelmakohdassa tarkoitettua säädösvaltaa päättäessään jäsenvaltioissa oikeudellisesti sitovasta tai jäsenvaltiota oikeudellisesti velvoittavasta lainsäädännöstä, tapahtuipa tämä asetuksin, direktiivein tai päätöksin tai asiaa koskevien perustamissopimusten määräysten, erityisesti Euroopan yhteisön perustamissopimuksen 43 artiklan perusteella tai kyseisen perustamissopimuksen 189 b ja 189 c artiklassa määrättyjen menettelyjen mukaisesti, lukuun ottamatta asian käsittelyjä, jotka johtavat sisäisten toimenpiteiden, hallinnollisten tai talousarviota koskevien asiakirjojen tai toimielinten välisiä tai kansainvälisiä suhteita koskevien asiakirjojen tai sitomattomien asiakirjojen kuten päätelmien, suositusten tai päätöslauselmien antamiseen. Neuvoa-antavissa äänestyksissä tai valmistelevien asiakirjojen antamisen yhteydessä annettuja ääniä ei julkisteta.Neuvoston kokouspöytäkirjaan merkityt lausumat a) 2 artiklan 1 ja 2 kohdan osalta"Puheenjohtaja pyrkii huolehtimaan, että neuvoston jäsenet saavat ehdotukset kaikkien niiden neuvoston istuntojen esityslistaksi, joissa käsitellään Euroopan unionin perustamissopimuksen VI osaston määräysten täytäntöönpanoa, sekä esityslistaehdotukseen otettuihin asioihin liittyvät asiakirjat vähintään 21 päivää ennen kyseisen istunnon alkua."b) 2 artiklan osalta"Neuvosto on tietoinen siitä, että yhteistä ulko- ja turvallisuuspolitiikkaa koskevat asiat on käsiteltävä nopeasti ja tehokkaasti; ottaen huomioon nykyinen käytäntö, jota neuvosto on sitoutunut jatkamaan; 2 artiklan määräykset eivät estä tämän vaatimuksen täyttämistä."c) 6 artiklan 1 kohdan osalta"Puheenjohtajan esittämästä puolivuotissuunnitelmasta sekä tarvittaessa komission työsuunnitelmasta käydyt toiminnan suuntaviivoja koskevat keskustelut pidetään neuvostossa (yleiset asiat) ja neuvostossa (talous- ja raha-asiat). Puheenjohtaja vahvistaa keskustelujen aikataulun."d) 6 artiklan 2 kohdan osalta"Coreperin tehtävänä on valmistella keskustelut, jotka mahdollisesti lähetetään julkisesti."e) 8 artiklan osalta"Neuvosto selvittää, onko tarpeen sisällyttää työjärjestykseen mahdollisuus käyttää yksinkertaistettua kirjallista menettelyä silloin, kun neuvosto toimii Euroopan unionin perustamissopimuksen VI osaston alalla."f) 13 ja 16 artiklan osalta"Neuvosto panee merkille Edinburghissa kokoontuneen Eurooppa-neuvoston puheenjohtajan johtopäätösten yhteydessä komission antaman sitoumuksen perusteella kunkin ehdotuksen merkitystä läheisyysperiaatteen kannalta ehdotuksen johdanto-osan kappaleessa."g) 15 artiklan osalta"Yhteisten kantojen perustelut toimitetaan Coreperille ja neuvostolle ennen niiden julkaisemista."h) 20 artiklan osalta"Työryhmien mietinnöt ja muut Coreperin käsittelyjen perustana olevat asiakirjat olisi osoitettava jäsenvaltioille niin ajoissa, että ne voivat tutustua niihin."


Avis juridique important

|

41997D0663

15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean päätös N:o 2/97, tehty 9 päivänä syyskuuta 1997, komitean työjärjestyksen vahvistamisesta

Virallinen lehti nro L 281 , 14/10/1997 s. 0026 - 0026

15 päivänä kesäkuuta 1990 tehdyn Dublinin yleissopimuksen 18 artiklassa asetetun komitean PÄÄTÖS N:o 2/97,tehty 9 päivänä syyskuuta 1997,komitean työjärjestyksen vahvistamisesta (97/663/JVY) Euroopan yhteisöjen jäsenvaltioon jätetyn turvapaikkahakemuksen käsittelystä vastuussa olevan valtion ratkaisemisesta 15 päivänä kesäkuuta 1990 Dublinissa allekirjoitetun yleissopimuksen (1) (jäljempänä `Dublinin yleissopimus`) 18 artiklassa asetettu KOMITEA (jäljempänä `komitea`), jokaottaa huomioon yleissopimuksen 18 artiklan 4 kohdan,sekä katsoo, ettäon asianmukaista, että komitean toiminta määräytyy soveltuvin osin Euroopan unionin neuvoston (jäljempänä `neuvosto`) työjärjestyksen (2) säännösten mukaisesti,ON PÄÄTTÄNYT SEURAAVAA:1 artikla Komiteassa on kustakin yleissopimuksen osapuolena olevasta jäsenvaltiosta yksi ministeritason edustaja, jolla on tämän jäsenvaltion hallitusta sitovat valtuudet.2 artikla Neuvoston työjärjestyksen säännöksiä samoin kuin niihin liittyviä neuvoston julistuksia sovelletaan soveltuvin osin komitean toimintaan.3 artikla Niiden valtioiden edustajilla, jotka eivät olleet Euroopan yhteisöjen jäsenvaltioita silloin, kun yleissopimus allekirjoitettiin, ja jotka eivät vielä ole liittyneet yleissopimukseen sen 21 artiklan mukaisesti, on oikeus olla läsnä komitean kokouksissa tarkkailijoina. Tällaisia edustajia pidetään komitean jäseninä sovellettaessa komitean toimintaan neuvoston työjärjestyksen 2 artiklan 1, 3 ja 4 kohtaa, 4 artiklan 3 ja 4 kohtaa, 9 artiklan 1 ja 3 kohtaa sekä 10 artiklan 2 kohtaa.4 artikla Ellei mainitussa työjärjestyksessä toisin säädetä, komitea päättää menettelytapakysymyksistä jäsentensä enemmistöllä.Henkilökohtaisesti tai edustettuina läsnä olevien jäsenten pidättäytyminen äänestämästä ei estä komiteaa tekemästä yksimielisyyttä vaativia päätöksiä.5 artikla Sääntöjä, joiden mukaan yleisöllä on oikeus tutustua sellaisiin neuvoston aisakirjoihin, joiden ilmaisemisella ei ole vakavia tai haitallisia seurauksia, sovelletaan soveltuvin osin komitean asiakirjoihin.6 artikla Tämä päätös tulee voimaan sen tekemistä seuraavana päivänä.Tehty Brysselissä 9 päivänä syyskuuta 1997.Komitean puolestaM. FISCHBACHPuheenjohtaja(1) EYVL C 254, 19.8.1997, s. 1.(2) EYVL L 304, 10.12.1993, s. 1 ja EYVL L 31, 10.2.1995, s. 14.


title: 2007/798/EY: Neuvoston päätös, tehty 22 päivänä marraskuuta 2007 , Euroopan yhteisön ja Mosambikin tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona

text:
               17.12.2007

               FI

               Euroopan unionin virallinen lehti

               L 331/31

         NEUVOSTON PÄÄTÖS,
   tehty 22 päivänä marraskuuta 2007,
   Euroopan yhteisön ja Mosambikin tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona
   (2007/798/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan yhdessä 37 artiklan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Yhteisö ja Mosambikin tasavalta ovat neuvotelleet kalastuskumppanuussopimuksen, joka antaa yhteisön aluksille kalastusmahdollisuuksia Mosambikin kalastusvyöhykkeellä.

               (2)

               Neuvottelujen päätteeksi uusi Euroopan yhteisön ja Mosambikin tasavallan välinen kalastuskumppanuussopimus, jäljempänä ’kalastuskumppanuussopimus’, parafoitiin 21 päivänä joulukuuta 2006.

               (3)

               Neuvoston asetuksella (EY) N:o 2329/2003 (1) hyväksytty Euroopan yhteisön ja Mosambikin tasavallan välinen kalastussopimus kumotaan ja korvataan uudella kalastuskumppanuussopimuksella.

               (4)

               Yhteisön kalastusalusten toiminnan jatkumisen varmistamiseksi on välttämätöntä, että uutta kalastuskumppanuussopimusta sovelletaan mahdollisimman pian. Tämän vuoksi osapuolet ovat parafoineet kirjeenvaihtona tehdyn sopimuksen, joka koskee kalastuskumppanuussopimuksen väliaikaista soveltamista 1 päivästä tammikuuta 2007 alkaen.

               (5)

               On yhteisön edun mukaista hyväksyä tämä kirjeenvaihtona tehty sopimus.

               (6)

               Jäsenvaltioiden kalastusmahdollisuuksien jakoperusteet olisi määriteltävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Mosambikin tasavallan välisen kalastuskumppanuussopimuksen väliaikaista soveltamista koskeva kirjeenvaihtona tehtävä sopimus, jäljempänä ’kirjeenvaihtona tehtävä sopimus’.
   Kirjeenvaihtona tehtävän sopimuksen ja kalastuskumppanuussopimuksen tekstit ovat tämän päätöksen liitteenä.
   2 artikla
   Kalastuskumppanuussopimuksen pöytäkirjassa vahvistetut kalastusmahdollisuudet jaetaan jäsenvaltioiden kesken väliaikaisesti seuraavalla tavalla:

               Kalastusluokka

               Alustyyppi

               Jäsenvaltio

               Lisenssit

               Tonnikalankalastus

               Nuotta-alukset

               Espanja

               23

               Ranska

               20

               Italia

               1

               Tonnikalankalastus

               Pitkäsiima-alukset

               Espanja

               23

               Ranska

               11

               Portugali

               9

               Yhdistynyt kuningaskunta

               2

         Jos näiden jäsenvaltioiden kalastuslisenssihakemukset eivät täytä kalastuskumppanuussopimuksen pöytäkirjassa vahvistettuja kalastusmahdollisuuksia kokonaan, komissio voi ottaa huomioon muiden jäsenvaltioiden lisenssihakemukset.
   3 artikla
   Jäsenvaltioiden, joiden alukset kalastavat kirjeenvaihtona tehtävän sopimuksen nojalla, on ilmoitettava komissiolle Mosambikin kalastusvyöhykkeellä pyytämiensä kantojen määrät yhteisön kalastusalusten kolmansien maiden vesillä ja avomerellä pyytämän saaliin valvonnasta annetun neuvoston asetuksen (ETY) N:o 2847/93 soveltamista koskevien yksityiskohtaisten sääntöjen vahvistamisesta 14 päivänä maaliskuuta 2001 annetun komission asetuksen (EY) N:o 500/2001 (2) mukaisesti.
   4 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa kirjeenvaihtona tehty sopimus yhteisöä sitovasti.

      Tehty Brysselissä 22 päivänä marraskuuta 2007.

            Neuvoston puolesta

            Puheenjohtaja

         M. PINHO

      (1)  Neuvoston asetus (EY) N:o 2329/2003, annettu 22 päivänä joulukuuta 2003, Euroopan yhteisön ja Mosambikin tasavallan välisen kalastussopimuksen tekemisestä (EUVL L 345, 31.12.2003, s. 43).

      (2)  EYVL L 73, 15.3.2001, s. 8.
   Kirjeenvaihtona tehty
   SOPIMUS
   Euroopan yhteisön ja Mosambikin tasavallan välisen kalastuskumppanuussopimuksen väliaikaisesta soveltamisesta
   Arvoisa Herra
   Viitaten 21 päivänä joulukuuta 2006 parafoituun, kalastusmahdollisuudet ja taloudellisen korvauksen 1 päivän tammikuuta 2007 ja 31 päivän joulukuuta 2011 väliseksi ajaksi määrittelevään Euroopan yhteisön ja Mosambikin tasavallan väliseen kalastuskumppanuussopimukseen ja sen pöytäkirjaan, liitteeseen ja lisäyksiin, minulla on kunnia ilmoittaa, että Mosambikin hallitus on valmis soveltamaan tätä sopimusta väliaikaisesti 1 päivästä tammikuuta 2007 alkaen sen 17 artiklan mukaiseen voimaantuloon saakka, jos Euroopan yhteisö on valmis tekemään samoin.
   On sovittu, että pöytäkirjan 2 artiklassa vahvistetun taloudellisen korvauksen ensimmäinen erä maksetaan viimeistään 31 päivänä lokakuuta 2007.
   Pyydän Teitä ystävällisesti vahvistamaan, että Euroopan yhteisö hyväksyy tämän väliaikaisen soveltamisen.
   Vastaanottakaa, Arvoisa Herra, korkeimman kunnioitukseni vakuutus.

      Mosambikin tasavallan puolesta

   Arvoisa Herra
   Minulla on kunnia ilmoittaa vastaanottaneeni seuraavan tänään päivätyn kirjeenne:

      ”Viitaten 21 päivänä joulukuuta 2006 parafoituun, kalastusmahdollisuudet ja taloudellisen korvauksen 1 päivän tammikuuta 2007 ja 31 päivän joulukuuta 2011 väliseksi ajaksi määrittelevään Euroopan yhteisön ja Mosambikin tasavallan väliseen kalastuskumppanuussopimukseen ja sen pöytäkirjaan, liitteeseen ja lisäyksiin, minulla on kunnia ilmoittaa, että Mosambikin hallitus on valmis soveltamaan tätä sopimusta väliaikaisesti 1 päivästä tammikuuta 2007 alkaen sen 17 artiklan mukaiseen voimaantuloon saakka, jos Euroopan yhteisö on valmis tekemään samoin.
      On sovittu, että pöytäkirjan 2 artiklassa vahvistetun taloudellisen korvauksen ensimmäinen erä maksetaan viimeistään 31 päivänä lokakuuta 2007.
      Pyydän Teitä ystävällisesti vahvistamaan, että Euroopan yhteisö hyväksyy tämän väliaikaisen soveltamisen.”

   Minulla on kunnia ilmoittaa Teille, että Euroopan yhteisö hyväksyy tämän väliaikaisen soveltamisen.
   Vastaanottakaa, Arvoisa Herra, korkeimman kunnioitukseni vakuutus.

      Euroopan yhteisön puolesta

   Euroopan yhteisön ja Mosambikin tasavallan välinen
   KALASTUSKUMPPANUUSSOPIMUS
   EUROOPAN YHTEISÖ, jäljempänä ’yhteisö’,
   ja
   MOSAMBIKIN TASAVALTA, jäljempänä ’Mosambik’,
   jäljempänä ’osapuolet’, jotka
   OTTAVAT HUOMIOON yhteisön ja Mosambikin väliset, erityisesti Cotonoun sopimukseen perustuvat läheiset yhteistyösuhteet sekä osapuolten yhteisen halun tiivistää näitä suhteita,
   PITÄVÄT MIELESSÄ molempien osapuolten halun edistää yhteistyön avulla kalavarojen vastuullista hyödyntämistä,
   OTTAVAT HUOMIOON Yhdistyneiden Kansakuntien merioikeusyleissopimuksen määräykset,
   TUNNUSTAVAT, että Mosambikin suvereniteetti ja lainkäyttövalta ulottuvat kahdensadan meripeninkulman päähän sen rannikon perusviivasta Yhdistyneiden Kansakuntien merioikeusyleissopimuksen mukaisesti,
   OVAT VAKAASTI PÄÄTTÄNEET soveltaa toimivaltaisten alueellisten järjestöjen, joiden jäseniä osapuolet ovat, antamia päätöksiä ja suosituksia,
   OVAT TIETOISIA Yhdistyneiden Kansakuntien elintarvike- ja maatalousjärjestön (FAO) vuoden 1995 konferenssissa hyväksytyissä vastuullisen kalastuksen toimintasäännöissä vahvistettujen periaatteiden merkityksestä,
   OVAT VAKAASTI PÄÄTTÄNEET tehdä yhteistyötä, yhteisen edun mukaisesti, vastuullisen kalastuksen toteuttamista turvatakseen pitkällä aikavälillä meren elollisten luonnonvarojen säilyttämisen ja kestävän hyödyntämisen,
   OVAT VAKUUTTUNEITA siitä, että tällaisessa yhteistyössä aloitteiden ja toimien on niin yhdessä kuin osapuolten erikseenkin toteuttamina oltava toisiaan täydentäviä, johdonmukaisuuden ja pyrkimysten synergiaetujen varmistamiseksi,
   OVAT PÄÄTTÄNEET tällaisen yhteistyön toteuttamiseksi aloittaa Mosambikin kalastuspolitiikan täytäntöön panemiseksi tarvittavan vuoropuhelun kuulemalla kansalaisyhteiskunnan toimijoita,
   HALUAVAT vahvistaa yksityiskohtaiset säännöt ja ehdot, jotka koskevat yhteisön alusten kalastustoimintaa Mosambikin vesillä ja yhteisön tukea vastuulliseen kalastukseen kyseisillä vesillä,
   OVAT PÄÄTTÄNEET jatkaa entistä tiiviimpää taloudellista yhteistyötä kalatalousalalla ja siihen liittyvässä toiminnassa edistämällä kummankin osapuolen yritysten välistä yhteistyötä,
   SOPIVAT SEURAAVAA:
   1 artikla
   Kohde
   Tällä sopimuksella vahvistetaan periaatteet, säännöt ja menettelyt, jotka koskevat:

               —

               taloudellista, rahoituksellista, teknistä ja tieteellistä kalastusalan yhteistyötä, jonka tavoitteena on edistää vastuullista kalastusta Mosambikin kalastusvyöhykkeellä kalavarojen säilyttämisen ja kestävän hyödyntämisen turvaamiseksi sekä kehittää Mosambikin kalastusalaa,

               —

               yhteisön kalastusalusten Mosambikin kalastusvyöhykkeelle pääsyä koskevia ehtoja,

               —

               yhteistyötä, joka liittyy kalastusvalvontaa Mosambikin kalastusvyöhykkeellä koskeviin yksityiskohtaisiin sääntöihin sen varmistamiseksi, että edellä mainittuja sääntöjä ja ehtoja noudatetaan, kalakantojen säilyttämiseksi ja hoitamiseksi toteutetaan tehokkaita toimenpiteitä ja että laitonta, ilmoittamatonta ja sääntelemätöntä kalastusta torjutaan,

               —

               toimijoiden välisiä kumppanuuksia, joilla pyritään kehittämään yhteisen edun mukaista kalastusalan taloudellista toimintaa ja siihen liittyvää toimintaa.

         2 artikla
   Määritelmät
   Tässä sopimuksessa tarkoitetaan:

               a)

               ’Mosambikin viranomaisilla’ Mosambikin tasavallan kalastusministeriötä;

               b)

               ’yhteisön viranomaisilla’ Euroopan komissiota;

               c)

               ’Mosambikin kalastusvyöhykkeellä’ Mosambikin merialueita, joilla kalastaminen on sallittua;

               d)

               ’kalastusaluksella’ mitä tahansa alusta, jota käytetään kalastukseen Mosambikin lain mukaisesti;

               e)

               ’yhteisön aluksella’ yhteisön jonkin jäsenvaltion lipun alla purjehtivaa ja yhteisössä rekisteröityä kalastusalusta;

               f)

               ’sekakomitealla’ tämän sopimuksen 9 artiklassa tarkoitettua komiteaa, joka muodostuu yhteisön ja Mosambikin edustajista;

               g)

               ’jälleenlaivauksella’ kaiken kalastusaluksella olevan saalismäärän tai sen osan siirtämistä toiseen alukseen satama-alueella;

               h)

               ’aluksen omistajalla’ henkilöä, joka on oikeudellisessa vastuussa kalastusaluksesta, vastaa aluksesta ja valvoo sitä;

               i)

               ’AKT-merimiehillä’ Cotonoun sopimuksen allekirjoittaneesta muusta kuin eurooppalaisesta maasta peräisin olevia merimiehiä.

         3 artikla
   Tämän sopimuksen täytäntöönpanossa sovellettavat periaatteet ja tavoitteet
   1.   Osapuolet sitoutuvat edistämään vastuullista kalastusta Mosambikin vesillä noudattaen FAO:n vastuullisen kalastuksen toimintasääntöjä sekä periaatetta, joka kieltää mainituilla vesillä kalastavien eri laivastojen syrjinnän.
   2.   Osapuolet tekevät yhteistyötä Mosambikin hallituksen hyväksymän alakohtaisen kalastuspolitiikan seurannan varmistamiseksi sekä tämän sopimuksen perusteella täytäntöön pantujen toimenpiteiden, ohjelmien ja toimien arvioimiseksi, mitä varten ne aloittavat kalastusalaa koskevan poliittisen vuoropuhelun. Arviointien tulokset analysoidaan tämän sopimuksen 9 artiklassa tarkoitetussa sekakomiteassa.
   3.   Osapuolet sitoutuvat varmistamaan, että tämä sopimus pannaan täytäntöön hyvän taloudellisen ja sosiaalisen hallinnon periaatteiden mukaisesti ja kalavarojen tilaa kunnioittaen.
   4.   Yhteisön aluksille otettujen mosambikilaisten merimiesten työsuhteeseen sovelletaan Kansainvälisen työjärjestön (ILO) julistusta työelämän perusperiaatteista ja -oikeuksista, jota sovelletaan täysimääräisesti työsopimuksiin ja työsuhteen yleisiin ehtoihin. Tämä koskee erityisesti järjestäytymisvapautta ja työntekijöiden kollektiivisen neuvotteluoikeuden tosiasiallista tunnustamista sekä syrjinnän poistamista työssä ja ammatin harjoittamisen yhteydessä. Yhteisön aluksille otettuihin muihin kuin mosambikilaisiin AKT-merimiehiin sovelletaan samoja ehtoja.
   5.   Osapuolet neuvottelevat keskenään ennen sellaisten päätösten tekemistä, jotka saattaisivat vaikuttaa yhteisön alusten tämän sopimuksen mukaisesti harjoittamaan toimintaan.
   4 artikla
   Tieteellinen yhteistyö
   1.   Yhteisön ja Mosambikin viranomaisten on tämän sopimuksen keston ajan pyrittävä seuraamaan kalavarojen tilan kehitystä Mosambikin kalastusvyöhykkeellä.
   2.   Osapuolet sitoutuvat neuvottelemaan joko yhteisessä tieteellisessä työryhmässä tai toimivaltaisissa kansainvälisissä järjestöissä turvatakseen biologisten luonnonvarojen hoitamisen ja säilymisen Intian valtameressä sekä tekemään sitä koskevaan tieteelliseen tutkimukseen liittyvää yhteistyötä.
   3.   Osapuolet neuvottelevat 9 artiklassa määrätyssä sekakomiteassa 2 kohdassa tarkoitettujen neuvottelujen perusteella toteuttaakseen kalakantojen kestävää hoitoa edistäviä säilyttämistoimenpiteitä, jotka koskevat yhteisön alusten toimintaa.
   5 artikla
   Yhteisön alusten pääsy harjoittamaan kalastustoimintaa Mosambikin vesillä
   1.   Mosambik sitoutuu siihen, että yhteisön alukset saavat harjoittaa kalastustoimintaa sen kalastusvyöhykkeellä tämän sopimuksen ja siihen kuuluvan pöytäkirjan ja liitteen mukaisesti.
   2.   Tämän sopimuksen kohteena oleviin kalastustoimiin sovelletaan Mosambikin voimassa olevaa lainsäädäntöä. Mosambikin viranomaiset ilmoittavat komissiolle kaikista mainitun lainsäädännön muutoksista.
   3.   Mosambik sitoutuu toteuttamaan kaikki tarvittavat toimenpiteet pöytäkirjan kalastuksen valvontaa koskevien määräysten tosiasiallista täytäntöönpanoa varten. Yhteisön alukset tekevät yhteistyötä Mosambikin tällaisesta valvonnasta vastaavien toimivaltaisten viranomaisten kanssa.
   4.   Yhteisö sitoutuu toteuttamaan kaikki tarvittavat toimenpiteet varmistaakseen, että sen alukset noudattavat tämän sopimuksen määräyksiä ja Mosambikin kalastusvyöhykkeellä harjoitettavaa kalastusta koskevaa lainsäädäntöä.
   6 artikla
   Lisenssit
   1.   Yhteisön alukset voivat harjoittaa kalastusta Mosambikin kalastusvyöhykkeellä ainoastaan, jos niillä on mukanaan tämän sopimuksen ja sen liitteenä olevan pöytäkirjan nojalla myönnetty kalastuslisenssi tai sen jäljennös.
   2.   Kalastuslisenssin alukselle saamista koskeva menettely, sovellettavat maksut ja maksutapa, jota alusten omistajien on käytettävä, vahvistetaan pöytäkirjan liitteessä.
   7 artikla
   Taloudellinen korvaus
   1.   Yhteisö maksaa Mosambikille taloudellisen korvauksen pöytäkirjassa ja liitteissä vahvistettujen ehtojen ja edellytysten mukaisesti. Korvaus lasketaan seuraavien kahden tekijän perusteella:

               a)

               yhteisön alusten pääsy Mosambikin vesille ja osallisiksi Mosambikin kalavaroista; ja

               b)

               yhteisön taloudellinen tuki vastuullisen kalastuksen edistämiseen ja kalavarojen kestävään hyödyntämiseen Mosambikin vesillä.

         2.   Edellä 1 kohdan b alakohdassa tarkoitettu taloudellisen korvauksen osa määritellään osapuolten yhteisellä sopimuksella pöytäkirjan mukaisesti vahvistamien tavoitteiden pohjalta, jotka on saavutettava Mosambikin hallituksen määrittelemään alakohtaiseen kalastuspolitiikkaan liittyen sekä sen täytäntöönpanoa koskevan vuosittaisen ja monivuotisen ohjelman mukaisesti.
   3.   Yhteisön maksama taloudellinen korvaus suoritetaan vuosittain pöytäkirjan mukaisesti, jollei muuta johdu tämän sopimuksen määräyksistä ja niistä pöytäkirjan määräyksistä, jotka koskevat korvauksen määrän muutoksia seuraavista syistä:

               a)

               muut kuin luonnonilmiöistä johtuvat vakavat syyt, jotka voivat estää kalastustoiminnan harjoittamisen Mosambikin vesillä;

               b)

               yhteisön aluksille myönnettyjen kalastusmahdollisuuksien vähentäminen yhteisestä sopimuksesta kyseessä olevien kalakantojen hoitamiseksi silloin, kun se katsotaan parhaiden käytettävissä olevien tieteellisten lausuntojen perusteella tarpeelliseksi kalavarojen säilyttämisen ja kestävän hyödyntämisen kannalta;

               c)

               yhteisön aluksille myönnettyjen kalastusmahdollisuuksien lisääminen osapuolten yhteisestä sopimuksesta, jos kalavarojen tilan katsotaan parhaiden käytettävissä olevien tieteellisten lausuntojen perusteella yksimielisesti sen sallivan;

               d)

               Mosambikin alakohtaisen kalastuspolitiikan täytäntöönpanoon myönnettävän taloudellisen tuen edellytysten uudelleenarviointi silloin kun se on perusteltua osapuolten toteamien vuosittaisten ja monivuotisten ohjelmien tulosten nojalla;

               e)

               tämän sopimuksen irtisanominen sen 12 artiklan mukaisesti;

               f)

               tämän sopimuksen soveltamisen keskeyttäminen sen 13 artiklan mukaisesti.

         8 artikla
   Talouden toimijoiden ja kansalaisyhteiskunnan yhteistyön edistäminen
   1.   Osapuolet tukevat kalastusalan ja siihen liittyvien alojen taloudellista, tieteellistä ja teknistä yhteistyötä. Ne neuvottelevat keskenään tässä tarkoituksessa mahdollisesti toteutettavien toimien koordinoimiseksi.
   2.   Osapuolet sitoutuvat edistämään kalastustekniikoita ja pyydyksiä, suojelumenetelmiä ja kalastustuotteiden teollista jalostusta koskevien tietojen vaihtoa.
   3.   Osapuolet pyrkivät luomaan suotuisat olosuhteet yritystensä välisten suhteiden edistämiselle teknisellä, taloudellisella ja kaupallisella alalla edistämällä yritystoiminnan ja investointien kehittämiselle suotuisan ympäristön luomista.
   4.   Osapuolet sitoutuvat panemaan täytäntöön Mosambikin ja yhteisön toimijoiden välisen toimintasuunnitelman, jonka tavoitteena on kehittää yhteisön alusten paikallista saaliiden purkamista.
   5.   Osapuolet kannustavat erityisesti kummankin edun mukaisten yhteisyritysten perustamista Mosambikin ja yhteisön voimassa olevan lainsäädännön mukaisesti.
   9 artikla
   Sekakomitea
   1.   Tämän sopimuksen soveltamista valvomaan perustetaan sekakomitea. Sekakomitean tehtävänä on:

               a)

               valvoa tämän sopimuksen toteutumista, tulkintaa ja soveltamista ja erityisesti 7 artiklan 2 kohdassa tarkoitettujen vuosittaisen ja monivuotisen ohjelman määrittelyä ja täytäntöönpanon arviointia;

               b)

               toimia yhteyspisteenä molemmille osapuolille tärkeissä kalastusta koskevissa kysymyksissä;

               c)

               toimia foorumina, jolla sopimuksen tulkinnasta tai soveltamisesta mahdollisesti syntyvät riidat voidaan ratkaista sovintoteitse;

               d)

               arvioida tarvittaessa uudelleen kalastusmahdollisuuksien ja niitä vastaavan taloudellisen korvauksen taso;

               e)

               hoitaa muut osapuolten yhteisesti päättämät tehtävät.

         2.   Sekakomitea ottaa tehtäviä hoitaessaan huomioon tämän sopimuksen 4 artiklassa tarkoitettujen tieteellisellä tasolla käytyjen neuvottelujen tulokset.
   3.   Sekakomitea kokoontuu vähintään kerran vuodessa vuoroin yhteisössä vuoroin Mosambikissa, ja sen puheenjohtajana toimii kokousta isännöivä osapuoli. Se kokoontuu ylimääräiseen istuntoon jommankumman osapuolen pyynnöstä.
   10 artikla
   Sopimuksen maantieteellinen soveltamisala
   Tätä sopimusta sovelletaan alueilla, joihin sovelletaan Euroopan yhteisön perustamissopimusta, kyseisessä sopimuksessa vahvistettujen edellytysten mukaisesti, sekä Mosambikin alueella.
   11 artikla
   Voimassaoloaika
   Tätä sopimusta sovelletaan viiden vuoden ajan sen voimaantulosta alkaen; voimassaoloa jatketaan ilman eri toimenpiteitä viiden vuoden jaksoiksi, jollei sopimusta sanota irti 12 artiklan mukaisesti.
   12 artikla
   Irtisanominen
   1.   Kumpi tahansa osapuoli voi päättää tämän sopimuksen soveltamisen sellaisten vakavien olosuhteiden vallitessa, jotka eivät ole luonnonilmiöitä mutta jotka eivät ole osapuolten säädeltävissä ja voivat estää kalastustoiminnan harjoittamisen Mosambikin vesillä. Kumpi tahansa osapuoli voi irtisanoa sopimuksen myös sellaisten syiden vuoksi kuin kyseessä olevien kalakantojen heikentyminen, yhteisön aluksille myönnettyjen kalastusmahdollisuuksien hyödyntämisen alentuneen tason toteaminen tai osapuolten tekemien laittoman, ilmoittamattoman ja sääntelemättömän kalastuksen torjumista koskevien sitoumusten noudattamatta jättäminen.
   2.   Asianomaisen osapuolen on kirjallisesti ilmoitettava toiselle osapuolelle aikeestaan irtisanoa sopimus vähintään kuusi kuukautta ennen alkuperäisen voimassaolon tai jatketun voimassaolon päättymistä.
   3.   Edellä 2 kohdassa tarkoitetun ilmoituksen lähettäminen avaa osapuolten väliset neuvottelut.
   4.   Edellä 7 artiklassa tarkoitetun taloudellisen korvauksen määrää vähennetään irtisanomisvuoden osalta suhteessa kuluneeseen aikaan.
   13 artikla
   Soveltamisen keskeyttäminen
   1.   Tämän sopimuksen soveltaminen voidaan keskeyttää jommankumman osapuolen aloitteesta, jos osapuolten välillä on sopimuksen määräysten soveltamista koskeva vakava riita. Keskeyttäminen edellyttää, että asianomainen osapuoli ilmoittaa aikeestaan kirjallisesti vähintään kolme kuukautta ennen päivää, jona keskeytyksen on määrä tulla voimaan. Kun toinen osapuoli on saanut ilmoituksen, osapuolet aloittavat neuvottelut riitansa ratkaisemiseksi sovintoteitse.
   2.   Edellä 7 artiklassa tarkoitetun taloudellisen korvauksen määrää vähennetään suhteessa soveltamisen keskeytykseen kuluneeseen aikaan.
   14 artikla
   Pöytäkirja ja liite
   Pöytäkirja ja sen liite lisäyksineen ovat erottamaton osa tätä sopimusta.
   15 artikla
   Sovellettavat kansallisen lainsäädännön säännökset
   Mosambikin vesillä toimivien yhteisön kalastusalusten toimintaan sovelletaan Mosambikissa sovellettavaa lainsäädäntöä, jollei tässä sopimuksessa tai sen pöytäkirjassa tai sen liitteessä ja tämän lisäyksissä toisin määrätä.
   16 artikla
   Kumoaminen
   Tällä sopimuksella kumotaan ja korvataan sen voimaantulopäivästä alkaen Euroopan yhteisön ja Mosambikin tasavallan välinen Mosambikin rannikon edustalla harjoitettavasta kalastuksesta tehty, 31 päivänä joulukuuta 2003 voimaan tullut sopimus.
   17 artikla
   Voimaantulo
   Tämä sopimus on laadittu kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, sloveenin, slovakin, suomen, tanskan, tšekin, unkarin ja viron kielellä, ja sen jokainen teksti on yhtä todistusvoimainen. Se tulee voimaan 1 päivänä tammikuuta 2007.
   PÖYTÄKIRJA
   Euroopan yhteisön ja Mosambikin tasavallan välisessä Mosambikin rannikon edustalla harjoitettavasta kalastuksesta tehdyssä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta 1 päivän tammikuuta 2007 ja 31 päivän joulukuuta 2011 väliseksi ajaksi
   1 artikla
   Soveltamiskausi ja kalastusmahdollisuudet
   1.   Sopimuksen 5 artiklan perusteella myönnetyt kalastusmahdollisuudet ovat 1 päivänä tammikuuta 2007 alkavalla viisivuotiskaudella seuraavat:
   Laajasti vaeltavat kalalajit (vuonna 1982 allekirjoitetun Yhdistyneiden Kansakuntien yleissopimuksen liitteessä 1 luetellut lajit):

               —

               nuottaa käyttävät tonnikalan pakastusalukset: 44 alusta,

               —

               pintasiima-alukset: 45 alusta.

         2.   Edellä olevaa 1 kohtaa sovelletaan, jollei tämän pöytäkirjan 4 ja 5 artiklassa toisin määrätä.
   3.   Jonkin Euroopan yhteisön jäsenvaltion lipun alla purjehtivat alukset voivat harjoittaa kalastustoimintaa Mosambikin kalastusvyöhykkeellä ainoastaan, jos niillä on tämän pöytäkirjan nojalla ja sen liitteen mukaisesti myönnetty kalastuslisenssi.
   2 artikla
   Taloudellinen korvaus – maksamista koskevat yksityiskohtaiset säännöt
   1.   Sopimuksen 7 artiklassa tarkoitettu taloudellinen korvaus koostuu 1 artiklassa tarkoitetun kauden osalta 650 000 euron vuosittaisesta määrästä, joka vastaa 10 000 tonnin vuosittaista viitesaalismäärää, sekä 250 000 euron vuosittaisesta erityismäärästä, joka osoitetaan Mosambikin alakohtaisen kalastuspolitiikan tukemiseen ja täytäntöönpanoon. Tämä erityinen määrä on erottamaton osa sopimuksen 7 artiklassa määriteltyä taloudellista korvausta.
   2.   Edellä olevaa 1 kohtaa sovelletaan, jollei tämän pöytäkirjan 4, 5, 6 ja 7 artiklassa toisin määrätä.
   3.   Yhteisö maksaa 1 kohdassa tarkoitetun kokonaismäärän, 900 000 euroa, vuosittain tämän pöytäkirjan soveltamiskaudella.
   4.   Jos yhteisön alusten Mosambikin kalastusvyöhykkeellä pyytämien saaliiden kokonaismäärä ylittää viitesaalismäärän, taloudellisen korvauksen määrää korotetaan 65 eurolla kutakin ylimääräistä pyydettyä tonnia kohden. Yhteisön maksama vuosittainen kokonaismäärä ei kuitenkaan voi olla yli kaksinkertainen viitesaalismäärään verrattuna (eli se voi olla enintään 1 300 000 euroa). Jos yhteisön alusten pyytämät määrät ovat yli kaksi kertaa vuosittaisen korvauksen kokonaismäärää vastaavien määrien suuruisia, kyseisen rajan ylittävän määrän osalta maksettava korvaus maksetaan seuraavana vuonna.
   5.   Yhteisö maksaa 1 kohdassa tarkoitetun taloudellisen korvauksen ensimmäisen vuoden osalta viimeistään 31 päivänä lokakuuta 2007 ja seuraavien vuosien, 2008, 2009, 2010 ja 2011, osalta viimeistään 15 päivänä tammikuuta.
   6.   Mosambikin viranomaisilla on yksinomainen toimivalta päättää kyseisen korvauksen käyttötarkoituksesta, jollei 7 artiklassa toisin määrätä.
   7.   Taloudellinen korvaus maksetaan Mosambikin viranomaisten ilmoittamassa rahoituslaitoksessa olevalle valtionkassan tilille.
   3 artikla
   Yhteistyö vastuullisen kalastuksen alalla – tieteellinen yhteistyö
   1.   Osapuolet sitoutuvat edistämään vastuullista kalastusta Mosambikin vesillä.
   2.   Yhteisö ja Mosambikin viranomaiset seuraavat tämän pöytäkirjan keston ajan kalavarojen tilan kehitystä Mosambikin kalastusvyöhykkeellä.
   3.   Osapuolten on tämän pöytäkirjan voimaantulopäivästä alkaen yhteisestä sopimuksesta otettava käyttöön sopimuksen 4 artiklan 2 kohdassa määrätyn tieteellisen kuulemisen edellyttämät järjestelyt sopimuksen 9 artiklassa tarkoitetun sekakomitean työn valmistelua varten.
   4 artikla
   Kalastusmahdollisuuksien tarkistaminen yhteisestä sopimuksesta
   1.   Edellä 1 artiklassa tarkoitettuja kalastusmahdollisuuksia voidaan yhteisestä sopimuksesta lisätä, jos tämä lisäys ei 3 artiklan 3 kohdassa tarkoitetun tieteellisen kokouksen päätelmien mukaan vahingoita Mosambikin kalavarojen kestävää hoitoa. Tällöin 2 artiklan 1 kohdassa tarkoitettua taloudellista korvausta korotetaan vastaavassa suhteessa ja kyseisen ajan mukaan suhteutettuna. Euroopan yhteisön maksaman taloudellisen korvauksen kokonaismäärä ei kuitenkaan voi olla enempää kuin kaksinkertainen 2 artiklan 1 kohdassa mainittuun määrään verrattuna. Jos yhteisön alusten pyytämät määrät ovat yli kaksi kertaa 10 000 tonnin suuruisia (eli 20 000 tonnia), kyseisen rajan ylittävän määrän osalta maksettava korvaus maksetaan seuraavana vuonna.
   2.   Jos osapuolet sitä vastoin sopivat 1 artiklassa tarkoitettujen kalastusmahdollisuuksien vähentämisestä, taloudellista korvausta alennetaan vastaavassa suhteessa ja kyseisen ajan mukaan suhteutettuna.
   3.   Kalastusmahdollisuuksien jakautumista eri alusluokkien kesken voidaan niin ikään tarkistaa osapuolten kuulemisen jälkeen ja niiden yhteisestä sopimuksesta noudattaen 3 artiklassa tarkoitetun tieteellisen kokouksen suosituksia sellaisten kantojen hoidon suhteen, joihin tällainen uudelleenjako voisi vaikuttaa. Osapuolet sopivat taloudellisen korvauksen vastaavasta mukautuksesta, jos se on perusteltua kalastusmahdollisuuksien uudelleenjaon vuoksi.
   5 artikla
   Uudet kalastusmahdollisuudet
   1.   Jos yhteisön kalastusalukset haluaisivat harjoittaa muuta kuin 1 artiklassa tarkoitettua kalastustoimintaa, osapuolet kuulevat toisiaan ennen kuin Mosambikin viranomaiset antavat luvan tällaiseen uuteen kalastustoimintaan. Osapuolet sopivat tarvittaessa näihin uusiin kalastusmahdollisuuksiin sovellettavista edellytyksistä ja muuttavat tarvittaessa tätä pöytäkirjaa ja sen liitettä.
   2.   Osapuolet sitoutuvat edistämään koekalastusta Mosambikin vesillä. Osapuolet käyvät tässä tarkoituksessa jommankumman osapuolen pyynnöstä neuvotteluita ja määrittelevät tapauskohtaisesti tällaista kalastustoimintaa koskevat edellytykset ja muut muuttujat.
   Osapuolet harjoittavat koekalastusta molempien osapuolten hyväksymiä muuttujia noudattaen ja tarvittavin hallinnollisin järjestelyin. Koekalastusta koskevat luvat voidaan myöntää enintään kuudeksi kuukaudeksi.
   Jos osapuolet toteavat, että koekalastuksen tulokset ovat olleet myönteisiä, Mosambikin hallitus voi myöntää uusien lajien uusia kalastusmahdollisuuksia tämän pöytäkirjan voimassaolon loppuun saakka. Edellä 2 artiklan 1 kohdassa tarkoitettua taloudellista korvausta korotetaan vastaavassa suhteessa.
   6 artikla
   Korvauksen maksamisen keskeyttäminen vakavien syiden vuoksi
   1.   Jos kalastustoimintaa ei voida harjoittaa Mosambikin vesillä muista kuin luonnonilmiöistä johtuvien vakavien syiden vuoksi, Euroopan yhteisö voi keskeyttää 1 artiklan 2 kohdassa tarkoitetun taloudellisen korvauksen maksamisen. Keskeyttämispäätös tehdään osapuolten välisten neuvottelujen jälkeen kahden kuukauden kuluessa toisen osapuolen pyynnön esittämisestä ja edellyttäen, että Euroopan yhteisö on keskeyttämishetkellä suorittanut kaikki sen maksettavina olleet maksut.
   2.   Taloudellista korvausta aletaan jälleen maksaa osapuolten todettua yksimielisesti neuvottelujen jälkeen, että kalastustoiminnan keskeytymiseen johtaneet olosuhteet ovat poistuneet ja/tai että tilanne mahdollistaa kalastustoiminnan jatkamisen.
   3.   Keskeytyksen päätyttyä osapuolten on sovittava olosuhteista, joissa yhteisön alukset voivat jatkaa kalastusta.
   7 artikla
   Vastuullisen kalastuksen edistäminen Mosambikin vesillä
   1.   Edellä 2 artiklassa tarkoitettu taloudellinen korvaus on käytettävä kokonaisuudessaan Mosambikin hallituksen määrittelemän alakohtaisen kalastuspolitiikan täytäntöönpanon tukemiseen.
   Mosambik vastaa tämän määrän hallinnoinnista osapuolten yhdessä määrittelemien tavoitteiden ja niihin liittyvien vuosittaisten ja monivuotisten ohjelmien mukaisesti.
   2.   Edellä olevan 1 kohdan määräysten täytäntöön panemiseksi yhteisö ja Mosambik hyväksyvät sopimuksen 9 artiklassa määrätyssä sekakomiteassa pöytäkirjan tultua voimaan ja viimeistään kolmen kuukauden kuluttua sen voimaantulosta monivuotisen alakohtaisen ohjelman ja sen soveltamista koskevat yksityiskohtaiset säännöt, jotka sisältävät erityisesti:

               a)

               vuosittaiset ja monivuotiset suuntaviivat, joiden mukaisesti 1 kohdassa mainitun taloudellisen korvauksen prosenttiosuus ja vuonna 2007 toteutettaviin aloitteisiin myönnettävät erityismäärät käytetään;

               b)

               vuosittain ja useamman vuoden aikana saavutettavat tavoitteet, joilla pyritään edistämään kestävää ja vastuullista kalastusta ottaen huomioon painopistealueet, jotka on esitetty Mosambikin kansallisessa kalastuspolitiikassa tai muussa politiikassa, joka liittyy tai vaikuttaa vastuullisen ja kestävän kalastuksen edistämiseen erityisesti kalastustuotteiden tuotannon hygieniaolosuhteiden parantamisen ja Mosambikin toimivaltaisten viranomaisten seurantavalmiuksien tehostamisen osalta;

               c)

               saavutettujen tulosten vuosittaisessa arvioinnissa käytettävät perusteet ja menettelyt.

         3.   Osapuolten on hyväksyttävä sekakomiteassa kaikki muutokset, joita ehdotetaan monivuotiseen alakohtaiseen ohjelmaan tai vuonna 2007 toteutettaviin aloitteisiin myönnettävien erityismäärien käyttöön.
   4.   Mosambik osoittaa vuosittain 1 kohdassa tarkoitettua prosenttiosuutta vastaavan summan monivuotisen ohjelman täytäntöönpanoon. Kyseinen käyttötarkoitus on pöytäkirjan ensimmäisen soveltamisvuoden osalta ilmoitettava yhteisölle, kun monivuotinen alakohtainen ohjelma hyväksytään sekakomiteassa. Mosambikin on ilmoitettava tämä käyttötarkoitus yhteisölle kunkin seuraavan soveltamisvuoden osalta viimeistään edeltävän vuoden 1 päivänä syyskuuta.
   5.   Jos se on monivuotisen alakohtaisen ohjelman täytäntöönpanon tulosten vuotuisen arvioinnin nojalla perusteltua, Euroopan yhteisö voi pyytää tämän pöytäkirjan 2 artiklan 1 kohdassa tarkoitetun taloudellisen korvauksen tarkistamista, jotta ohjelman täytäntöönpanoon sidottujen varojen tosiasiallista määrää voitaisiin mukauttaa kyseisiin tuloksiin.
   8 artikla
   Riidat – pöytäkirjan soveltamisen keskeyttäminen
   1.   Osapuolten väliset riidat, jotka liittyvät tämän pöytäkirjan määräysten tulkintaan ja soveltamiseen, edellyttävät osapuolten kuulemista sopimuksen 9 artiklassa määrätyssä sekakomiteassa, joka kutsutaan tarvittaessa koolle ylimääräiseen istuntoon sovintoratkaisun löytämiseksi.
   2.   Jos osapuolten välinen riita katsotaan vakavaksi ja jos siitä ei ole päästy 1 kohdassa tarkoitettuun sovintoratkaisuun, pöytäkirjan soveltaminen voidaan toisen osapuolen aloitteesta keskeyttää, sanotun kuitenkaan rajoittamatta 9 artiklan määräysten soveltamista.
   3.   Pöytäkirjan soveltamisen keskeyttäminen edellyttää, että asianomainen osapuoli ilmoittaa aikeestaan kirjallisesti viimeistään kolme kuukautta ennen päivää, jona keskeytys tulisi voimaan.
   4.   Jos pöytäkirjan soveltaminen keskeytetään, osapuolet jatkavat neuvottelemista löytääkseen riitaan sovintoratkaisun. Kun sovintoratkaisu löydetään, tätä pöytäkirjaa aletaan jälleen soveltaa, ja taloudellisen korvauksen määrää alennetaan suhteessa aikaan, jona tämän pöytäkirjan soveltaminen on ollut keskeytettynä.
   9 artikla
   Pöytäkirjan soveltamisen keskeyttäminen maksun laiminlyönnin vuoksi
   Jos yhteisö jättää suorittamatta 2 artiklassa määrätyt maksut, tämän pöytäkirjan soveltaminen voidaan, rajoittamatta 6 artiklan määräysten soveltamista, keskeyttää seuraavin edellytyksin:

               a)

               Jos maksua ei ole suoritettu tämän pöytäkirjan 2 artiklan 5 kohdassa vahvistetussa määräajassa, Mosambikin toimivaltaiset viranomaiset ilmoittavat Euroopan komissiolle maksun laiminlyönnistä. Komissio tekee aiheelliset tarkastukset ja suorittaa tarvittaessa maksun 60 työpäivän kuluessa ilmoituksen vastaanottamisesta.

               b)

               Jollei maksua ole todettavasti suoritettu tai maksun laiminlyönnille ilmoitettu asianmukaisia perusteluja a alakohdassa asetetussa määräajassa, Mosambikin toimivaltaisilla viranomaisilla on oikeus keskeyttää pöytäkirjan soveltaminen. Niiden on annettava tästä viipymättä tieto Euroopan komissiolle.

               c)

               Pöytäkirjaa aletaan jälleen soveltaa, kun maksu on suoritettu.

         10 artikla
   Kansallinen lainsäädäntö
   Tämän pöytäkirjan ja sen liitteen ja lisäysten mukaisesti toimivien yhteisön kalastusalusten toimintaan sovelletaan Mosambikissa sovellettavaa lainsäädäntöä, sanotun kuitenkaan rajoittamatta sopimuksen, tämän pöytäkirjan ja sen liitteen ja lisäysten soveltamista.
   11 artikla
   Kumoaminen
   Kumotaan Euroopan yhteisön ja Mosambikin tasavallan hallituksen välisen Mosambikin rannikon edustalla harjoitettavaa kalastusta koskevan sopimuksen liite ja korvataan se tämän pöytäkirjan liitteellä.
   12 artikla
   Voimaantulo
   1.   Tämä pöytäkirja ja sen liite tulevat voimaan päivänä, jona osapuolet ilmoittavat toisilleen voimaantulon edellyttämien menettelyjen saattamisesta päätökseen.
   2.   Tätä pöytäkirjaa ja sen liitettä ja lisäyksiä sovelletaan 1 päivästä tammikuuta 2007.


title: 2004/861/EY: Neuvoston päätös, tehty 7 päivänä joulukuuta 2004, Bosnia ja Hertsegovinalle myönnettävästä makrotaloudellisesta lisärahoitusavusta tehdyn päätöksen 2002/883/EY muuttamisesta

text:
               17.12.2004

               FI

               Euroopan unionin virallinen lehti

               L 370/80

      NEUVOSTON PÄÄTÖS,
   tehty 7 päivänä joulukuuta 2004,
   Bosnia ja Hertsegovinalle myönnettävästä makrotaloudellisesta lisärahoitusavusta tehdyn päätöksen 2002/883/EY muuttamisesta
   (2004/861/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 308 artiklan,
   ottaa huomioon komission ehdotuksen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Neuvoston päätöksellä 2002/883/EY (3) myönnetään Bosnia ja Hertsegovinalle makrotaloudellista lisärahoitusapua, joka koostuu enintään 20 miljoonan euron lainasta ja enintään 40 miljoonan euron avustuksesta.

               (2)

               Koska Euroopan komission ja Bosnia ja Hertsegovinan välillä sovittujen tarvittavien poliittisten uudistusten täytäntöönpano on viivästynyt, tähän mennessä on voitu maksaa vasta ensimmäinen (15 miljoonaa euroa) ja toinen erä (20 miljoonaa euroa). Kolmas ja viimeinen, enintään 25 miljoonan euron erä on vielä maksamatta.

               (3)

               Bosnia ja Hertsegovina on sitoutunut talouden jatkuvaan vakauttamiseen ja uudistamiseen. Kun aikaisempi IMF:n valmiusluottojärjestely saatiin menestyksekkäästi päätökseen helmikuussa 2004, aloitettiin neuvottelut uudesta IMF:n tukemasta ohjelmasta.

               (4)

               Maa tarvitsee edelleen ulkoista rahoitusapua sen tuen lisäksi, jota kansainväliset rahoituslaitokset myöntävät.

               (5)

               Päätöstä 2002/883/EY olisi muutettava, jotta avustusvaroja ja lainoja voidaan myöntää ja maksaa 9 päivän marraskuuta 2004 jälkeen.

               (6)

               Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla.

               (7)

               Talous- ja rahoituskomiteaa on kuultu,

         ON PÄÄTTÄNYT SEURAAVAA:
   Ainoa artikla
   Korvataan päätöksen 2002/883/EY 6 artiklan toinen kohta seuraavasti:

      ”Sitä sovelletaan 8 päivästä marraskuuta 200430 päivään kesäkuuta 2005.”

      Tehty Brysselissä 7 päivänä joulukuuta 2004.

            Neuvoston puolesta

            Puheenjohtaja

         G. ZALM

      (1)  EUVL C 290, 27.11.2004, s. 6.

      (2)  Lausunto annettu 28. lokakuuta 2004 (ei vielä julkaistu virallisessa lehdessä).

      (3)  EYVL L 308, 9.11.2002, s. 28.


title: Neuvoston päätös 2011/858/YUTP, annettu 19 päivänä joulukuuta 2011 , palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2010/784/YUTP muuttamisesta ja voimassaolon jatkamisesta

text:
               21.12.2011

               FI

               Euroopan unionin virallinen lehti

               L 338/54

         NEUVOSTON PÄÄTÖS 2011/858/YUTP,
   annettu 19 päivänä joulukuuta 2011,
   palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2010/784/YUTP muuttamisesta ja voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   katsoo seuraavaa:

               (1)

               Neuvosto hyväksyi 14 päivänä marraskuuta 2005 yhteisen toiminnan 2005/797/YUTP (1) palestiinalaisalueilla toteutettavasta Euroopan unionin poliisioperaatiosta (EUPOL COPPS), jonka voimassaoloa jatkettiin viimeksi neuvoston päätöksellä 2009/955/YUTP (2) ja jonka voimassaolo päättyi 31 päivänä joulukuuta 2010.

               (2)

               Neuvosto hyväksyi 17 päivänä joulukuuta 2010 päätöksen 2010/784/YUTP (3), jolla EUPOL COPPSia jatkettiin 1 päivästä tammikuuta 2011 alkaen 31 päivään joulukuuta 2011 saakka.

               (3)

               Poliittisten ja turvallisuusasioiden komitea (PTK) suositti 8 päivänä marraskuuta 2011 EUPOL COPPSin voimassaolon jatkamista teknisesti vielä kuudella kuukaudella.

               (4)

               EUPOL COPPSin voimassaoloa olisi jatkettava edelleen 1 päivästä tammikuuta 201230 päivään kesäkuuta 2012 sen nykyisen toimeksiannon pohjalta.

               (5)

               On myös vahvistettava EUPOL COPPSiin liittyvien menojen kattamiseen tarkoitettu rahoitusohje 1 päivän tammikuuta 2012 ja 30 päivän kesäkuuta 2012 väliselle ajalle.

               (6)

               EUPOL COPPS toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/784/YUTP seuraavasti:

               1)

               Korvataan 12 artikla seuraavasti:
               ”12 artikla
               Turvallisuus
               1.   Siviilioperaation komentaja ohjaa operaation johtajaa turvatoimien suunnittelussa ja vastaa siitä, että ne pannaan EUPOL COPPSin osalta asianmukaisesti ja tehokkaasti täytäntöön 5, 6 ja 9 artiklan mukaisesti ja yhteensovitetusti Euroopan ulkosuhdehallinnon (EUH) turvallisuusosaston kanssa.
               2.   Operaation johtaja vastaa EUPOL COPPSin turvallisuudesta ja sen varmistamisesta, että EUPOL COPPSiin sovellettavia turvallisuutta koskevia vähimmäisvaatimuksia noudatetaan perussopimuksen V osaston nojalla operatiivisiin tehtäviin unionin ulkopuolelle lähetetyn henkilöstön turvallisuutta koskevan unionin politiikan ja sitä tukevien asiakirjojen mukaisesti.
               3.   Operaation johtajaa avustaa johtava turvallisuuspäällikkö (Senior Mission Security Officer, SMSO), joka raportoi operaation johtajalle ja joka on myös läheisessä toiminnallisessa suhteessa Euroopan ulkosuhdehallinnon turvallisuusosastoon.
               4.   EUPOL COPPSin henkilöstö osallistuu operaatiosuunnitelman (OPLAN) mukaisesti pakolliseen turvallisuuskoulutukseen ennen tehtäviensä aloittamista. Johtava turvallisuuspäällikkö järjestää sille myös säännöllistä kertauskoulutusta operaatioalueella.”

               2)

               Korvataan 13 artiklan 1 kohta seuraavasti:
               ”1.   EUPOL COPPSiin liittyviin menoihin tarkoitettu rahoitusohje 1 päivän tammikuuta 2011 ja 31 päivän joulukuuta 2011 väliselle ajalle on 8 250 000 euroa.
               EUPOL COPPSiin liittyviin menoihin tarkoitettu rahoitusohje 1 päivän tammikuuta 2012 ja 30 päivän kesäkuuta 2012 väliselle ajalle on 4 750 000 euroa.”

               3)

               Korvataan 16 artiklan toinen kohta seuraavasti:
               ”Sen voimassaolo päättyy 30 päivänä kesäkuuta 2012.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 2012 alkaen.

      Tehty Brysselissä 19 päivänä joulukuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 300, 17.11.2005, s. 65.

      (2)  EUVL L 330, 16.12.2009, s. 76.

      (3)  EUVL L 335, 18.12.2010, s. 60.


Avis juridique important

|

31999D0284

Euroopan keskuspankin päätös, tehty 3 päivänä marraskuuta 1998, yleisön oikeudesta saada tietoja Euroopan keskuspankin asiakirjoista ja arkistoista (EKP/1998/12)

Virallinen lehti nro L 110 , 28/04/1999 s. 0030 - 0032

EUROOPAN KESKUSPANKIN PÄÄTÖS,tehty 3 päivänä marraskuuta 1998,yleisön oikeudesta saada tietoja Euroopan keskuspankin asiakirjoista ja arkistoista(EKP/1998/12)(1999/284/EY)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") ja erityisesti sen 12.3 artiklan,ottaa huomioon Euroopan keskuspankin (EKP) työjärjestyksen ja erityisesti sen 23 artiklan 2 ja 3 kohdan,sekä katsoo, ettäEuroopan unionista tehdyn sopimuksen päätösasiakirjaan liitetty julistus oikeudesta saada tietoja korostaa, että päätöksentekoprosessin avoimuus vahvistaa toimielinten demokraattista luonnetta kuten myös yleisön luottamusta hallintoa kohtaan,Birminghamin ja Edinburghin Eurooppa-neuvoston kokoukset ovat sopineet tietyistä periaatteista, joilla edistetään yhteisön lähentämistä kansalaisiinsa,Kööpenhaminassa kokoontunut Eurooppa-neuvosto on vahvistanut uudelleen yhteisön periaatteen kansalaisten mahdollisimman laajasta tietojen saamisesta,kansalaisilla on legitiimi intressi julkisilla varoilla rahoitettujen instituutioiden ja elinten organisaation ja toiminnan suhteen,Euroopan rahapoliittisen instituutin (ERI) tekemässä päätöksessä N:o 9/97(1) säädetään yleisön oikeudesta saada tietoja ERI:n hallinnollisista asiakirjoista; ERI asetettiin selvitystilaan 1 päivänä kesäkuuta 1998; on määriteltävä ne periaatteet, joiden mukaan tietoa EKP:n asiakirjoista ja arkistoista saadaan,Euroopan oikeusasiamies on tehnyt omasta aloitteestaan tehdyssä tutkimuksessa päätöksen yleisön oikeudesta saada tietoja asiakirjoista(2); mainitun päätöksen suositukset koskivat ERI:ä vain hallinnollisten asiakirjojen suhteen; päätöstä sovelletaan samoin rajoituksin myös EKP:hen,EKP:n neuvoston kokoukset ovat perussäännön 10.4 artiklan mukaan luottamuksellisia, mutta EKP:n neuvosto voi päättää julkistaa, mihin käsittelyssä on päädytty,EKP:n päätöksentekoelimissä ja missä tahansa niiden perustamissa komiteoissa tai ryhmissä käsiteltävät asiat ovat EKP:n työjärjestyksen 23.1 artiklan mukaisesti luottamuksellisia, jollei EKP:n neuvosto valtuuta EKP:n puheenjohtajaa julkistamaan, mihin käsittelyssä on päädytty,kaikki EKP:n laatimat asiakirjat ovat EKP:n työjärjestyksen 23.2 artiklan mukaisesti luottamuksellisia, jollei EKP:n neuvosto toisin päätä,tämä päätös on EKP:n tiedotusta ja tiedonvälitystä koskevaa politiikkaa täydentävä osa; selvät säännöt voivat edistää hyvää hallintoa edesauttamalla vastuussa olevia käsittelemään tarkasti ja nopeasti yleisön esittämiä asiakirjapyyntöjä,ennen päätöstä antaa tietoja mistä tahansa asiakirjasta, joka sisältää jonkin jäsenvaltion kansalliselta keskuspankilta saatuja tietoja, EKP kuulee kyseistä kansallista keskuspankkia, jaEKP:n johtokunta vastaa perussäännön 11.6 artiklan mukaisesti juoksevien tehtävien hoitamisesta,ON TEHNYT TÄMÄN PÄÄTÖKSEN:1 artiklaOikeus saada tietoa hallinnollisista asiakirjoista1. Yleisöllä on oikeus saada tietoa EKP:n asiakirjojen ja arkistojen hallinnollisista asiakirjoista tämän päätöksen säännösten mukaisesti.2. Tässä päätöksessä "hallinnollisella asiakirjalla" tarkoitetaan missä tahansa muodossa esitettyä olemassa olevaa tietoa, joka koskee EKP:n varsinaista organisaatiota ja toimintaa. Tämän lisäksi se tarkoittaa mitä tahansa vastaavaa tietoa, joka koskee ERI:n organisaatiota ja toimintaa.2 artiklaHakemuksen tietojen saamiseksiHakemus tietojen saamiseksi hallinnollisesta asiakirjasta toimitetaan kirjallisena EKP:hen(3). EKP pyrkii myöntymään hakemukseen. Jos hakemusta ei ole laadittu riittävän täsmällisesti tai jos se ei sisällä tietoja, jotka mahdollistavat pyydetyn asiakirjan yksilöimisen, EKP pyytää hakijaa täsmentämään hakemustaan lisätiedoin.3 artiklaTietojen saannin muoto, kustannukset, kaupallinen jäljentäminen1. Hakija voi saada tietoa hallinnollisesta asiakirjasta joko tutustumalla kyseiseen asiakirjaan EKP:n tiloissa tai tilaamalla siitä jäljennöksen omalla kustannuksellaan. Painetuista asiakirjoista, joiden kokonaissivumäärä ylittää 100 sivua, veloitetaan 10 ecua (10 euroa 1.1.1999 alkaen) sivulta, ja 0,05 ecua (0,05 euroa 1.1.1999 alkaen) sivulta.2. EKP pyrkii löytämään oikeudenmukaisen ratkaisun käsitellessään saman hakijan toistuvia samaa asiakirjaa koskevia hakemuksia ja hakemuksia, jotka koskevat suurta määrää tai erittäin laajoja hallinnollisia asiakirjoja.3. Kukaan, jolle on tämän artiklan mukaisesti annettu oikeus saada tietoja hallinnollisesta asiakirjasta, ei saa jakaa tai levittää kyseistä asiakirjaa kaupallisessa tarkoituksessa suoralla myynnillä ilman EKP:n aiempaa hyväksyntää; EKP voi kieltää jakelun ja myynnin olematta velvollinen ilmoittamaan syytä.4 artiklaPoikkeuksetOikeutta saada tietoja hallinnollisesta asiakirjasta ei myönnetä, mikäli asiakirjan julkistaminen voi tuottaa haittaa:- yleisen edun suojaamiselle, erityisesti yleiselle turvallisuudelle, kansainvälisille suhteille, rahatalouden ja vaihtokurssien vakaudelle, oikeudenkäynneille, tarkastuksille ja tutkimuksille,- yksilön ja yksityisyyden suojalle,- tekijänoikeussuojalle, liike-, pankki- ja teollisuussalaisuudelle,- EKP:n taloudellisten etujen suojalle,- asiakirjan sisältämät tiedot toimittaneen luonnollisen tai oikeushenkilön pyytämälle tai tähän henkilöön sovellettavan lainsäädännön vaatimalle luottamuksellisuuden suojalle.5 artiklaPäätös hakemuksesta, vahvistava hakemus, laillisuusvalvonta1. EKP pyrkii käsittelemään hakemuksen kohtuullisessa ajassa. EKP:n tiedotusosaston johtaja ilmoittaa hakijalle kirjallisesti viimeistään yhden kuukauden kuluttua, onko hänen hakemuksensa hyväksytty tai onko aikomuksena antaa kielteinen vastaus. Jälkimmäisessä tapauksessa hakijalle ilmoitetaan myös tämän aikomuksen perusteet ja se, että hänellä on mahdollisuus yhden kuukauden kuluessa laatia vahvistava hakemus saadakseen muutoksen tähän kantaan; jos hakija ei toimi näin, hänen katsotaan luopuneen alkuperäisestä hakemuksesta.2. Hakemukseen vastaamatta jättäminen sen jättämistä seuraavan kuukauden kuluessa merkitsee hakemuksen hylkäämistä; paitsi tapauksessa, jossa hakija esittää seuraavan kuukauden kuluessa yllämainitun vahvistavan hakemuksen.3. EKP:n johtokunta tekee vahvistavaa hakemusta koskevan päätöksen yhden kuukauden kuluessa hakemuksen vastaanottamispäivästä.4. Vahvistavan hakemuksen hylkäävä päätös on perusteltava. Hakijalle lähetetään päätös mahdollisimman pian kirjallisesti, ja hänelle ilmoitetaan samalla Euroopan yhteisön perustamissopimuksen 138 e ja 173 artiklan sisällöstä, joka koskee niitä ehtoja, joiden perusteella luonnollinen henkilö voi kannella Euroopan oikeusasiamiehelle ja joiden perusteella yhteisön tuomioistuin valvoo EKP:n toimien laillisuutta.5. Vahvistavaan hakemukseen vastaamatta jättäminen seuraavan kuukauden kuluessa merkitsee hakemuksen hylkäämistä.6 artiklaERI:n päätöksen N:o 9/97 korvaaminenTämä päätös korvaa ERI:n neuvoston tekemän päätöksen N:o 9/97 ja tulee välittömästi voimaan.Tehty Frankfurt am Mainissa 3 päivänä marraskuuta 1998.EKP:n puheenjohtajaWillem F. DUISENBERG(1) EYVL L 90, 25.3.1998, s. 43.(2) 616/PUBAC/F/IJH, 20.12.1996.(3) Osoitetaan Euroopan keskuspankille, Tiedotusosasto, Kaiserstraße 29, D-60311 Frankfurt am Main.


title: 2004/711/EY: Euroopan parlamentin päätös, tehty 21 päivänä huhtikuuta 2004, vastuuvapauden myöntämisestä Euroopan unionin elinten käännöskeskuksen johtajalle talousarvion toteuttamisesta varainhoitovuonna 2002

text:
               21.4.2004

               FI

               Euroopan unionin virallinen lehti

               L 330/27

         EUROOPAN PARLAMENTIN PÄÄTÖS,
   tehty 21 päivänä huhtikuuta 2004,
   vastuuvapauden myöntämisestä Euroopan unionin elinten käännöskeskuksen johtajalle talousarvion toteuttamisesta varainhoitovuonna 2002
   (2004/711/EY)
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2002 sekä keskuksen vastaukset (1) (C5-0637/2003),
   ottaa huomioon neuvoston 9. maaliskuuta 2004 antaman suosituksen (C5-0142/2004),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan unionin elinten käännöskeskuksen perustamisesta annetun asetuksen (EY) N:o 2965/94 muuttamisesta 18. kesäkuuta 2003 annetun neuvoston asetuksen (EY) N:o 1645/2003 (3) ja erityisesti sen 19 artiklan,
   ottaa huomioon 19. marraskuuta 2002 annetun komission asetuksen (EY, Euratom) N:o 2343/2002 Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta (4) ja erityisesti sen 94 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5–0212/2004),

               1.

               myöntää vastuuvapauden Euroopan unionin elinten käännöskeskuksen johtajalle sen talousarvion toteuttamisesta varainhoitovuonna 2002;

               2.

               esittää huomautuksensa oheen liitetyssä päätöslauselmassa;

               3.

               kehottaa puhemiestä välittämään tämän päätöksen ja siihen liittyvän päätöslauselman Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).

            Pääsihteeri

         Julian PRIESTLEY

            Puhemies

         Pat COX

      (1)  EUVL C 319, 30.12.2003, s. 29.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 13.

      (4)  EYVL L 357, 31.12.2002, s. 72.
    ---documentbreak---

               21.4.2004

               FI

               Euroopan unionin virallinen lehti

               L 330/28

         EUROOPAN PARLAMENTIN PÄÄTÖSLAUSELMA,
   joka sisältää huomautukset päätökseen myöntää vastuuvapaus Euroopan unionin elinten käännöskeskuksen johtajalle talousarvion toteuttamisesta varainhoitovuonna 2002
   EUROOPAN PARLAMENTTI, joka
   ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2002 sekä keskuksen vastaukset (1) (C5-0637/2003),
   ottaa huomioon neuvoston 9. maaliskuuta 2004 antaman suosituksen (C5-0142/2004),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan ja Euroopan unionin elinten käännöskeskuksesta annetun asetuksen (EY) N:o 2965/1994 muuttamisesta 18. kesäkuuta 2003 annetun neuvoston asetuksen (EY) N:o 1645/2003 (3) ja erityisesti sen 19 artiklan,
   ottaa huomioon 19. marraskuuta 2002 annetun komission asetuksen (EY, Euratom) N:o 2343/2002 Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta (4) ja erityisesti sen 94 artiklan,
   ottaa huomioon työjärjestyksen 93 a artiklan ja liitteen V,
   ottaa huomioon talousarvion valvontavaliokunnan mietinnön (A5–0212/2004),

               A.

               ottaa huomioon, että tilintarkastustuomioistuin mainitsee edellä mainitussa kertomuksessa saaneensa riittävän varmuuden siitä, että 31. joulukuuta 2002 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset;

               B.

               ottaa huomioon, että parlamentti myönsi tilintarkastustuomioistuimen kertomuksen perusteella 6. marraskuuta 2003 (5) käännöskeskuksen johtajalle vastuuvapauden sen talousarvion toteuttamisesta varainhoitovuonna 2001 ja samassa yhteydessä se muun muassa;

                           —

                           pyysi keskusta lisäämään yhdessä Luxemburgin viranomaisten kanssa pyrkimyksiään löytää pysyvä ratkaisu sen tiloja koskevaan ongelmaan,

                           —

                           kannusti keskusta jatkamaan tulevaa laajentumista ajatellen toimintaa, jolla varmistetaan parempi toimielinten välinen yhteistyö,

               1.

               panee merkille seuraavat luvut Euroopan unionin elinten käännöskeskuksen tileillä varainhoitovuosina 2002 ja 2001;
               Tulostili varainhoitovuosilta 2002 ja 2001

                           (1000 euroa) Menot yhteensä (b) 15914 16773

                           2002

                           2001

                              Varainhoitovuoden tulot

                           Euroopan unionin erillisvirastoilta ja muilta elimiltä saadut tulot

                           17 200

                           19 550

                           Euroopan yhteisöjen toimielimiltä saadut tulot

                           913

                           633

                           Muut tulot

                           0

                           5

                           Rahoitustuotot

                           494

                           458

                              Tulot yhteensä (a)

                              18 607

                              20 646

                              Varainhoitovuoden menot

                              Henkilöstö – talousarvion I osasto

                           Maksut

                           10 005

                           13 862

                           Siirretyt määrärahat

                           98

                           892

                              Hallinto – talousarvion II osasto

                           Maksut

                           1 388

                           1 090

                           Siirretyt määrärahat

                           676

                           929

                              Toiminta – talousarvion III osasto
                               (6)

                           Maksut

                           3 274

                           0

                           Siirretyt määrärahat

                           473

                           0

                              Varainhoitovuoden tulos (a - b)
                               (7)

                              2 693

                              3 873

                           Edelliseltä varainhoitovuodelta siirretty saldo

                           7 875

                           4 977

                           Edelliseltä varainhoitovuodelta siirretyt ja peruuntuneet määrärahat

                           259

                           240

                           Muut tulot

                           33

                           -

                           Menovaraukset

                           -2 532

                           -1 221

                           Kurssierot

                           2

                           6

                              Varainhoitovuoden saldo

                              8 330

                              7 875

               2.

               panee merkille keskuksen suunnitelman toteuttaa toimia sisäisen valvontajärjestelmänsä ja erityisesti riskinarvioinnin vahvistamiseksi; odottaa keskuksen ilmoittavan asiasta vastaavalle valiokunnalle tällaisista organisaatiomuutoksista, kun nämä sisäiset menettelyt on saatu päätökseen;

         Talousarvion toteutus

               3.

               pitää myönteisenä vastauksia, jotka keskus antoi kyselylomakkeen kysymyksiin varainhoitovuodelta toiselle viime vuosina tehtyjen siirtojen kehityksestä ja joista ilmenee, että tällaisten siirtojen määrä on selvästi vähenemään päin; kannustaa keskusta jatkamaan ponnistelujaan lisäparannusten aikaansaamiseksi tällä alalla;

               4.

               panee merkille keskuksen pyrkimykset vastata myönteisesti tilintarkastustuomioistuimen huomautukseen, joka koskee sitä, miten keskuksen olisi sovellettava varainhoitoa koskevia säännöksiä, kun tietyn varainhoitovuoden saldo sisällytetään seuraavan varainhoitovuoden tuloihin; odottaa keskuksen etsivän asiaan lopullisen ratkaisun, joka on sopusoinnussa tilintarkastustuomioistuimen suositusten kanssa;

         Käännöskeskuksen toimitilat

               5.

               hyväksyy keskuksen pyrkimykset päästä Luxemburgin viranomaisten kanssa sopimukseen sen toimitiloja koskevasta kysymyksestä; panee merkille, että ratkaisuun ei ole vielä päästy; panee merkille yleisen kiinteistöpolitiikan olevan, että toimielimet suosivat ostamista vuokraamisen sijaan kustannus-hyötyanalyysin pohjalta; korostaa, että kiinteistöhankkeisiin sovelletaan varainhoitoasetuksen 179 artiklan säännöksiä; kannustaa keskusta lisäämään yhdessä Luxemburgin viranomaisten kanssa pyrkimyksiään löytää pysyvä ratkaisu keskuksen tarpeisiin soveltuvia tiloja koskevaan kysymykseen;

         Virastoja ja komissiota koskevat horisontaaliset seikat

      Uuden varainhoitoasetuksen soveltaminen – Sisäinen tarkastus ja valvonta

               6.

               toistaa uuden varainhoitoasetuksen soveltamista koskevan kantansa, jonka se esitti virastoille myönnettyihin vuotta 2001 koskeviin vastuuvapauspäätöksiin liittyvissä päätöslauselmissa (8); kehottaa komissiota ja virastoja jatkamaan yhteistyötään erityisesti kirjanpidon, sisäisen tarkastuksen ja hallinnointi- ja valvontamenettelyjen alalla, jotta varmistetaan koherentit ja yhdenmukaiset puitteet virastojen toiminnalle;

               7.

               palauttaa mieliin ilmaisseensa vuoden 2001 vastuuvapautta koskevassa päätöslauselmassa huolensa siitä, että komission sisäisen tarkastuksen toimiala (IAS) ei tehnyt virastoja koskevia tarkastuksia; ilmaisee olevansa syvästi huolissaan siitä, että vaikuttaa siltä, että näitä tarkastuksia ei ole tehty tänäkään vuonna; pyytää komissiota ja IASia selittämään, miksi näitä tarkastuksia ei ole tehty, ja ilmoittamaan, paljonko sisäisen tarkastuksen toimialalla on käytettävissään henkilöstöä näiden tarkastusten toteuttamiseen; odottaa, että komissio, ja erityisesti IAS, ilmoittaa, miten se aikoo varmistaa riittävien ja moitteettomien tarkastusten suorittamisen erillisivirastoissa;

               8.

               pitää keskeisen tärkeänä sitä, että OLAFilla on oltava samat tutkintavaltuudet virastoissa kuin sillä on toimielimissä (9); pyytää, että tilintarkastustuomioistuin toimittaa ennen vastuuvapauspäätöslauselman hyväksymistä tietoja siitä, ovatko yhteisön elimet noudattaneet 25. toukokuuta 1999 tehtyä toimielinten sopimusta (10) OLAFin sisäisistä tutkimuksista sopimuksen liitteen ehtojen mukaisesti;

         Varainhoito

               9.

               panee merkille, että joidenkin virastojen vastauksissa siihen, miten ne aikovat käsitellä toistuvaa huomattavia varainhoitovuodelta toiselle tehtäviä siirtoja koskevaa ongelmaa, mainitaan uuden varainhoitoasetuksen tarjoama mahdollisuus käyttää ”jaksotettuja määrärahoja”; kehottaa virastoja selventämään analyysiään ja ilmoittamaan erityisesti, mitkä niiden toimista ovat luonteeltaan monivuotisia ja voitaisiin rahoittaa tällaisilla määrärahoilla;

               10.

               kehottaa komissiota ilmoittamaan kantansa tällaiseen ratkaisuun ja ilmoittamaan, mikäli se ei pidä tätä toteuttamiskelpoisena pohjana sellaisille vaihtoehdoille, joilla onnistuttaisiin vähentämään varainhoitovuodelta toiselle tehtäviä siirtoja huomattavasti;

         Virastojen tarkastelu

               11.

               korostaa, että ennen kuin komissio päättää perustaa viraston, sen on analysoitava perusteellisesti viraston suorittamien toimien tarvetta ja niiden lisäarvoa ottaen huomioon toissijaisuuden ja talousarvion kurinalaisuuden periaatteen sekä menettelyjen yksinkertaistamisen;

               12.

               kehottaa komissiota tekemään yleistutkimuksen yhteisön eri elinten tehtävistä, jotka ovat päällekkäisiä tai joilla on sama tavoite, asianmukaisten ratkaisujen ehdottamiseksi, virastojen mahdollinen yhteensulauttaminen mukaan luettuna;

               13.

               on huolissaan siitä, että monissa virastoissa hallinto- ja toimintamenot ovat epätasapainossa siten, että hallintomenot ovat suuremmat kuin toimintamenot; kehottaa näin ollen komissiota ja virastoja asettamaan tavoitteet hallintomenojen osuuden leikkaamiselle suhteessa kokonaismenoihin ja laatimaan tälle aikataulun; toteaa, että monien virastojen mukaan tämä tarjoaa monia mahdollisuuksia, kuten kyselylomakkeesta käy ilmi;

               14.

               toimielinten välistä yhteistyötä koskeviin vastauksiin viitaten kannustaa virastoja tehostamaan niiden välistä yhteistyötä, jotta onnistuttaisiin vastaamaan niiden tarpeisiin erityisaloilla (esimerkiksi ohjelmistojen kehittäminen) ja leikkaamaan kustannuksia sen sijaan, että mukautettaisiin alun perin komission tarpeisiin kehitettyjä sovelluksia, jotka osoittautuvat usein liian raskaiksi ja monimutkaisiksi virastojen erityistarpeisiin nähden;

               15.

               kannustaa virastoja luomaan ja kehittämään tiiviit työsuhteet asianomaisiin parlamentin valiokuntiin; kehottaa pysyviä valiokuntiaan, joiden vastuualueeseen kunkin viraston toiminta-ala kuuluu, koordinoimaan toimintansa budjettivaliokunnan ja talousarvion valvontavaliokunnan kanssa, jotta virastojen toiminnan seuranta olisi tehokasta;

         Uudet rahoituslähteet

               16.

               panee tyytyväisenä merkille uusia rahoitusmahdollisuuksia koskevat vastaukset ja ideat; toteaa, että monet nykyiset lähteet ja ehdotukset koskevat rakennusten ja tilojen vuokraamista ja julkaisujen ja tietojen myyntiä; ymmärtää, että muun muassa itsenäisyyden vuoksi monet virastot eivät voi hyväksyä täydentäviä rahoituslähteitä; korostaa kolmansien maiden osallistumisesta tiettyjen virastojen toimintaan aiheutuvia mittakaavaetuja ja taloudellisia etuja; kehottaa komissiota ja virastoja tekemään rakentavia ehdotuksia uusiksi lisärahoituslähteiksi, jotka lisäisivät omarahoitusastetta;

               17.

               panee tyytyväisenä merkille tiettyjen jäsenvaltioiden ja alueiden alueellaan sijaitseville virastoille myöntämät rahoitusosuudet; pitää tärkeänä, että neuvosto ja komissio vaativat tällaisia rahoitusosuuksia erityisesti silloin, kun perustetaan uusia virastoja;

               18.

               katsoo, että käännöskeskuksen olisi voitava käyttää mahdollista ylimääräistä kapasiteettiaan, sanotun kuitenkaan rajoittamatta unionin toimielinten prioriteettiasemaa, palveluiden tarjoamiseen muille kansainvälisille järjestöille maksua vastaan, mikä vähitellen vähentäisi sen riippuvuutta yhteisön talousarviosta;

         Yhdenmukaistetut toimintakehykset

               19.

               palauttaa mieliin kantansa (11), jonka mukaan nykyisten virastojen ”valikoima erilaisia muotoja ei ole avoin, selkeä eikä perusteltu, vaikka otettaisiin huomioon tehtävien erilaisuus”; kehottaa komissiota tutkimaan kaikkia olemassa olevia virastoja, jotta se voi tarvittaessa ehdottaa tarkistuksia niiden perussääntöihin virastojen sopeuttamiseksi tulevissa säädöspuitteissa määriteltäviin malleihin (12); kehottaa toimivaltaisia valiokuntia seuraamaan tätä kattavaa uudelleentarkastelua, joka olisi vietävä läpi mahdollisimman nopeasti, ja ottamaan huomioon tässä vastuuvapauspäätöslauselmassa mainitut horisontaaliset seikat;

               20.

               kehottaa komissiota esittämään asianmukaisia ehdotuksia tällaisten yhdenmukaisten puitteiden luomiseksi virastoille ennen kuin tai viimeistään samaan aikaan, kun se esittää uusia virastoja koskevat lainsäädäntöehdotukset; pitää kiinni siitä, että yhteiset suuntaviivat sisältävä toimielinten välinen sopimus on välttämätön edellytys yhdenmukaisten puitteiden luomiselle;

         Henkilöstöpolitiikka

               21.

               korostaa, että uuden varainhoitoasetuksen myötä virastojen hallintokaavioista vastaa budjettivallan käyttäjä; korostaa tämän muutoksen merkitystä tulevien virastoja koskevien vastuuvapausmenettelyjen yhteydessä, kun tarkastellaan henkilöstösääntöjen soveltamista rekrytointiin, ylennyspolitiikkaan, virkojen täyttöasteeseen ja rekrytointipolitiikkaan liittyvissä kysymyksissä;

               22.

               panee merkille, että vuoden 2004 talousarviomenettelyn aikana kyselylomakkeeseen annetuista vastauksista kävi ilmi, että useissa virastoissa keskimääräinen ylennyksiin tarvittava vuosimäärä oli selvästi pienempi kuin komissiossa, täyttämättömiä virkoja oli selvästi enemmän kuin toimielimissä ja läheskään kaikkia pyydettyjä uusia virkoja ei ehdotettu alhaisimmille palkkaluokille; katsoo, että henkilöstöpolitiikan olisi muodostettava tärkeä osa nykyisten virastojen uudelleentarkastelua;

               23.

               katsoo, että virastojen henkilöstöpolitiikan olisi noudatettava varainhoitoasetusta, henkilöstösääntöjä ja toimielinten yleisesti noudattamaa parasta käytäntöä; ottaa huomioon, että komissiota on pyydetty ilmoittamaan ennen vuoden 2005 talousarviomenettelyn käynnistymistä henkilöstöpolitiikkaa koskevat suuntaviivat, erityisesti mitä tulee täyttämättömien virkojen määrään, ylennysnopeuteen, rekrytoinnin määrään ja tavanomaiseen uraprofiiliin;

               24.

               palauttaa mieliin periaatteen, jonka mukaan virastojen olisi palkattava mahdollisimman paljon väliaikaista henkilöstöä, jotta ne säilyttäisivät joustavuutensa ja tehokkuutensa;

               25.

               on huolestunut vakavista säännönvastaisuuksista, joita on havaittu Euroopan huumausaineiden ja niiden väärinkäytön seurantakeskuksen valintamenettelyissä, muun muassa seuraavat: avoimia paikkoja koskevat ilmoitukset ovat epäselviä, valintakomiteoiden selvitykset puutteellisia ja hakijoiden arviointiperusteita ei ole vahvistettu edeltä käsin (13); on hyvin huolissaan siitä, että tämä ei välttämättä ole yksittäinen tapaus, vaan että virastoilla yleensäkin on ongelmia hallinnoida näitä melko monimutkaisia menettelyjä oikeudenmukaisella ja avoimella tavalla;

               26.

               katsoo, että virastojen järjestämien valintamenettelyjen on noudatettava samoja vaatimuksia kuin Euroopan yhteisöjen henkilöstövalintatoimiston (EPSO) noudattamien menettelyjen ja että on vältettävä sellaisen mielikuvan muodostumista, että virastojen valintamenettelyt ovat helppo tie yhteisöjen virkamieheksi;

               27.

               kehottaa komissiota tekemään ehdotuksia, joilla varmistetaan, että virastot saavat asianmukaista tukea EPSO:lta valintamenettelyjä järjestäessään, ja että on olemassa mekanismi, jonka avulla ulkopuoliset henkilöt validoivat näiden menettelyjen tulokset ennen rekrytointia.

      (1)  EUVL C 319, 30.12.2003, s. 29.

      (2)  EYVL L 248, 16.9.2002, s. 1.

      (3)  EUVL L 245, 29.9.2003, s. 13.

      (4)  EYVL L 357, 31.12.2002, s. 72.

      (5)  EUVL L 333, 20.12.2003, s. 65.

      (6)  Keskus päätti vuonna 2002 perustaa selvyyden vuoksi talousarvioon III osaston, joka sisältää kaikki luonnollisten tai oikeushenkilöiden kanssa tehtyihin käännössopimuksiin liittyvät kulut.

      (7)  Laskettu neuvoston asetuksen (EY, Euratom) N:o 1150/2000 15 artiklan periaatteiden mukaisesti (EYVL L 130, 31.5.2000, s. 8).

      (8)  EUVL L 148, 16.6.2003, s. 83ja EUVL L 333, 20.12.2003, s. 53 (18 kohta).

      (9)  Hyväksytyt tekstit 13.1.2004, P5-TA(2004) 0015.

      (10)  EYVL L 136, 31.5.1999, s. 15.

      (11)  P5-TA(2004) 0015, 13 ja 14 kohta.

      (12)  P5-TA(2004) 0015, 24 kohta.

      (13)  Ks. tilintarkastustuomioistuimen erityiskertomus varainhoitovuodelta 2002, 13 kohta (s. 64).